Päivä 184: Vaatekaapin inventaario - Ostolakossa\n3.8.2009 by |\n3.8.2009 at 18:44\nKylläpäs sulle sopii hyvin pastellisävyt, ainakin mitä näkee noista päättömistä kuvista. 😀 Oletko muuten koskaan tehnyt värianalyysiä? Uskotko niihin muutenkaan?\n3.8.2009 at 18:53\nHeh, inventoin vaatehuoneeni juuri muutama päivä sitten ja lähtihän sieltä pari kassillista vaatteita ja laukkuja! Tosin tämän luettuani pitää ehkä käydä vielä hakemassa muutama rytky pois ja pistää kirppikselle : D\nMulla on ihan liikaa vaatteita, jotka ovat vaan ihan kivoja. Viime aikoina olen kuitenkin onnistunut hillitsemään ostamistani niin, että ostan vain vaatteita, joista oikesti pidän. Niitä tulee vastaan sen verran harvoin, etten jaksa kierrellä kaupoissakaan niin usein kuin joskus. Olen myös yrittänyt panostaa laatuun, jotta kivat vaatteet kestäisivät pidempään. 🙂\nJa kyllä, inventoin kaappini varmasti vielä lähiaikoina.\n3.8.2009 at 19:12\nTästä postauksesta sain taas lisää intoa aloittaa oman vaatekaapin suursiivous, siellä kun niitä "kompromissivaatteita" ja väärän kokoisia vaatteita on säilössä vaikka kuinka!\nSaanpahan lisää tilaa uusille sopivammille vaatteille, vaikka vaateasioissa olen myös erittäin "tavallinen (ja tylsä)", menen usein arkisin perus farkut+t-paita lookilla. 🙂\nMuuten tuo opetuksesi "käytä kivoja vaatteita/meikkejä nyt äläkä ensi vuonna" on niin totta, omaksuin sen heti ja otin arkikäyttöön mm. säästössä (juu-u… :D) olleita ihania huulikiiltoja! 😉\n3.8.2009 at 19:34\n3.8.2009 at 19:50\nÄää voitko kertoa mistä olet ostanut nuo ihanat röyhelötopit? Taidan olla sokea kun en mistään kaupoista bongaa niitä :/\n3.8.2009 at 20:18\nMun niin pitäisi siivota vaatekaappini, mutten halua nähdä sitä, kuinka moni vaate on liian pieni. 😛 Mutta hienosti olet saanut vaatemäärän pidettyä kurissa!\n3.8.2009 at 20:24\nMyy: Kiitos. 🙂 En ole perehtynyt vuodenaikoihin perustuvaan värianaalyysiin, mutta muuten kyllä värianalusoin itseäni ja töissä muita jatkuvasti sopivien sävyjen suhteen. 🙂\nMilla: Hah, anna mennä vaan vielä. 😉\nsandra: Laatuun olisi tosiaankin fikua panostaa. Itse aina suunnittelen sitä, mutta löydän silti itseni Hennesiltä tai Ginalta…\nShoeGal: No niin, vaatekaappia sitten vaan karsimaan ja surutta ja rankalla kädellä. 😉\nHyvä, että olet ottanut säästellyt tuotteet käyttöön. 🙂\nAnonyymi: Gina Tricotista ihan vaan ovat. 🙂\n4.8.2009 at 05:59\nOon ruvennut ostamaan perusvaatteet postimyynnistä. Säästää ihan mielettömästi aikaa ja rahaa, kun koko tarjonta on nätisti vartissa löydettävissä koko-, materiaali-, pesu- jne tietoineen.\nPaketin tultua uudet voi kokeilla kotona useampien jo olemassa olevien vaatteiden kanssa: laitan yleensä lisäosia vaativat setit sängylle ja testaan lisäosien sävy- & tyyliyhteensopivuuden siinä. Ja palauttaminen on olevinaan paljon helpompaa kuin uudelleen käyminen ko liikkeessä. No ainakaan ei tule sorruttua uusiin ostoksiin palautellessa…\n4.8.2009 at 07:00\nHeti tekee mieli juosta vaatekaapille heittämään puolet vaatteista pois 😀\nParhaita neuvoja on mielestäni juuri se että ostaa itselleen ja tyylilleen sopivia vaatteita, eikä seuraa orjallisesti muotia ja näin päädy ostamaan vaikka omalle vartalolle täysin sopimattomia vaatteita 🙂\nVarmistaakseni ostoksen järkevyyden teen usein myös niin että kun ihastun johonkin vaatteeseen, käyn katsomassa sitä muutamaan kertaan ja käyn vaikka katselukertojen välillä kahvilla. Sitten jos vaatekappale jää "kummittelemaan" mieleeni, on se ostamisen arvoinen 😀 jos taas vaate unohtuu lähes heti, ei sitä kannata ostaa.. Samaa tekniikkaa olen käyttänyt mm. silmälasikehyksien valitsemiseen ja miksei sitä voisi soveltaa vaikka autokaupoissa 😀\n4.8.2009 at 07:18\nErinomaisia ohjeita kyllä, näiden mukaan yritän itsekin pitää vaatekaappiani kuosissa. Tosin vaatekappaleiden määrä on varmaan kolminkertainen, mutta pikkuhiljaa olen sitä karsinut juuri noita samoja ohjeita soveltamalla. Pari kertaa vuodessa (pari viikkoa sitten viimeksi) teen vaatekaapin suur-inventaarion, levitän koko sen sisällön sängylle ja käyn vaate kerrallaan läpi. Jos en muista jotain vaatetta omistaneeni tai tiedän, etten ole sitä käyttänyt edellisen inventaarion jälkeen vaate lentää surutta roskiin/UFFille/myyntiin. Nyt pitäisi enää opetella kokeilemaan vaatteita ennen ostamista. Housut koitan kyllä aina, mutta peruslaiskana ihmisenä en yleensä paitoja kokeile, koska tiedän kuitenkin kokoni jos tutusta kaupasta ostan. Huteja tulee harvoin, mutta joskus kuitenkin. Ehkäpä sitä pikkuhiljaa oppisi niitä paitojakin oikein kokeilemaan ennen ostoa 🙂\nIhania kyllä nuo pastellitopit, mahtavatko vielä olla myynnissä? Kävisivät hyvin tulevaa etelänmatkaa ajatellen minunkin vaatevarastooni 🙂\n4.8.2009 at 08:45\nToi toppivalikoima näyttää samalta miltä mun hennesin ja ginatricotin topit (tosin ihan perustoppeja ilman pitsiä tjsp). 🙂 Niitä on kans miljoonissa väreissä kun pystyy hyvin käyttämään muiden paitojen alla. Itsellä on kyllä aivan liikaa vaatteita ja vaatekaappi tarvis kyllä rankalla kädellä tyhjennystä. Jotenkin aina jää näitä "kyllä tää menee tallilla hevosten kanssa" (jossa muuten käytän aina samoja paitoja). Pitää nyt kesän loputtua poistaa ne t-paidat ja muut kesävaatteet mitä ei ole tänäkään kesä tullut pidettyä.\nAi niin, tämä tyttö lähtee ensi keväänä Pariisiin 😉 Onko sinulla (tai vanhemmillasi) kokemusta paikasta, että mihin kosmetiikkakauppaan tuhlaan rahani? 😀 Itse ollut siellä viimeksi 10 vuotta sitten ja silloin ei jaksanut vielä Diorit kiinnostaa 😀\n4.8.2009 at 09:01\nTaika: Postimyyntishoppailu on kyllä kätevää, jos tietää selkeästi kokonsa ja makunsa. Itse en tässä oikein onnistu, joten jätän sen suosiolla. 🙂\nKaisa: Tuo on kyllä fiksua, että palaa tuotteen luo vain, jos se jää vaivaamaan mieltä. 🙂\nmaritus: Sephoroita on monessa paikassa, ne ovat ne paras juttu! Varsinkin Champs Elyseeltä löytyvä päämyymälä kannattaa ehdottomasti koluta. Samoin Printemps – ja Lafayettes- tavaratalojen kosmetiikkaosastot. 🙂\n4.8.2009 at 09:59\nKiitos vinkistä! Tuon Lafayettesin muistankin, tosi hieno jo itse rakennus. 🙂\n4.8.2009 at 14:06\nJoo yli 3/4 osaa vaatekaapista sais lentää pois kuha vaa kerkiäs siivoon sen :D.\nOotko aatellu tekevän ton saman siivouksen huulipunille ja huulikiilloille? Huonot kiillot pois kylmästi mitä harvemmin käytät (ei tietty uusia hyviä esim. Lumene Natural Code tai Diot tms), pilaantuneet pois (niitä tuskin sulta löytyy), muutama joita et poiskaan viitsi heittää kirpparille tai ystäville ym., yrität käyttää tavallista useammin niitä jotka ovat lähellä loppumista, net pois josta et laisinkaan pidä, sekä net joita ajattelet säästäväsi jotakin tiettyä tilaisuutta tms. varten jota ehk. kerran vuodessa tai kahdesti käytät mm. esimerkiksi Anytime jota ei varmaan montaa enää löydykkään, Kaksois taikka kolmoiskappaleet (avaamaattomat?) pois myyntiin mm. kirppikseen jos sellainen tulee joskus taas. Ni eiköhän tuolla kaavalla edes yksi huulikiilto taikka puna lähde pois kodistasi ;). Rohkeesti vaan katsomaan mitä asialle voisi tehdä :).\n4.8.2009 at 14:27\nItse INHOAN postimyyntejä koska silloin yleensä mopo karkaa käsistä ja tulee hutiostoksia, vääränkokoisia, materiaali huonompaa mitä luuli kuvastossa, lappusia ja kuvastoja satelee (vähäväliä, riippuen kuvastosta)postiluukusta. Lisäksi inhoan mennä muodin perässä, kun hetken päästä muotivaatteet ovatkin rumia. Lakkaatko aina varpaan kyntesi? Siinä kuluu kivasti lakkaa myös.\n4.8.2009 at 15:31\nMulla on kans Ginasta perustoppeja 5 eri värissä ja ne käy tosi monen kans 🙂 Ei juur päivääkään etten sellaista käyttäis.\nLisäks mul on samanlaiset kengät 😉\n4.8.2009 at 18:57\nokei, tunnustan, aloin tyhjentämään vaatekaappiani tämän postauksen inspiroimana!\nEikä siinä vielä kaikki, sain nimittäin murunikin houkuteltua vaatekaapin inventaarioon! 😉\n4.8.2009 at 19:01\nmaritus: Itseäni harmittaa, että olin Ranskassa niin nuorena, etten ymmärtänyt kosmetiikkaputiikkien päälle yhtään. Nyt kun pääsisi… 😉\nZansku: Uskotko, että yritän tehdä tuota siivousta niille lähes päivittäin. En vain löydä mitään pilaantunutta, myytäväksi kelpaavaa tai minulle enää kelpaamatonta… Muutamia olen saanut eliminoitua noin, mutta paljon on kyllä sellaisia loistavia punia ja kiiltoja, joista ei vaan ovi luopua, vaikka tiedänkin , ettei niitä tule kaikkia koskaan käytettyä loppuun.\nnea: Vähän sama ongelma postimyyntikuvastojen kanssa kyllä, sillä minulle eivät aina nuo standardivaatteet välttämättä mene.\nJa varpaan kynnet ovat AINA lakatut, olen viimeisten kymmenen vuoden ajan ollut varmaan yhteensä maksimissaan 3 tuntia ilman lakkaa. 😉\nMartina: Perustopit rules!\nSamoin nuo ihanat Anttilan kengät. 😉\n4.8.2009 at 19:13\nMMoi! Mullon varmaan mahdollisimman tyhmä kysymys pikakuivattajista; miten niitä käytetään? Ennen tätä blogia en siis ollu kuullutkaan tollasista D:\n4.8.2009 at 20:08\ntittidiii mä niin tiän missä oot töissä, just varmistuin tosta kynsilakasta ;DD hihii saanko joskus tulla sanoo sulle jotain ? 😀\n5.8.2009 at 06:42\nOn tullut selailtua blogeja, joita Ranskassa asuvat kirjoittelevat hyvien vinkkien toivossa. Mitähän muu matkaseurue tykkää kun reissu pitää suunnitella mun ostosten mukaan? 😀 Selailin jo noita Sephoran nettisivuja ja voi että näytti kaikki niin ihanalta 🙂\n5.8.2009 at 10:13\nniinu: Alkoiko tuntumaan, että olisin? 😉\ng: Mahtavaa, kun vielä sait toisenkin houkuteltua mukaan! 🙂\nSaara: Kun olet lakannut kynnet ja antanut lakan kuivua minuutin kaksi, voit vetäistä päälle kerroksen pikakuivattavaa lakkaa (päällyslakan tapaine) ja minuutissa kyntesi ovat kosketuksen kestävät ja parin lisäminuutn jälkeen täysin kuivat. 🙂\nlille: No anna ihmeessä merkki, kun törmätää. 🙂\nmaritus: Hah, tuon takia wannabe-insinööri ei suostu lähtemään kanssani Pariisiin tai Lontooseen… Ei kuulemma jaksa mennä vaan kosmetiikkaliikkeestä toiseen.\n5.8.2009 at 18:25\nMun vaatekaapin siivous tyssää siihen et en tiedä mihin iskisin ne vaatteet joita en halua. Kirppispöytiä en rupea varaamaan, huutonetistä en tiedä ostaisiko kukaan ainakaan noita kaikkia (ja postittelu on rasittavaa)… En tiedä kehtaako minnekään UFF-lootiinkaan viedä esim. itse tuunattuja tai vähän rikkinäisiä tai nuhjuisia mutta periaatteessa käyttökelpoisia vaatteita ja tämäkin vaatisi sen vaivan että etsisin moisen lootan tai muun vastaavan ja sit vielä raahaisin autottomana ne kamat sinne. Roskiinkaan nyt ei viitsisi heittää. Tulkaa joku hakemaan kotiovelta niin voin heti lahjoittaa puolet vaatekaapin sisällöstä pois! Nyt mun vaatekaappiin ei siis mahdu mitään. Ja vanhempien luonakin kaapissa on yllättävän paljon kamaa.\n11.11.2009 at 21:25\nVitsit, todellakin innosti!! Mun on pitänyt jo liian kauan ottaa itteeni niskasta kiinni, ja ruveta raakkaamaan vaatekaappiani (vaatteet jotka ovat huonoja masentavat turhaan), mutta tää oli se sysäys, joka saa mut vihdoin tekemään sen! KIITOS 🙂\nPäivä 203: Bluish party mood - Kauneus & Terveys -blogit sanoo:


Parviainen nimesi MM tarkkailuryhmän « Suomen Jääpalloliitto\nParviainen nimesi MM tarkkailuryhmän\nTarkkailulista tulevalle kaudelle julki\nSuomen miesten jääpallomaajoukkue pääsi edellisissä kisoissa takaisin mitalikantaan ja seuraava askelma suurmaiden haastamisessa on asettaa tavoitteet korkealle. Suomen joukkueessa myös riittää uskoa omiin mahdollisuuksiin ja joukkueen rungon riittävyyteen.\n– Kyllä tässä maailmanmestaruutta pitää lähteä hakemaan, kaikki muu olisi itsensä huijaamista. Meitä pyydettiin ja itsekkin haluttiin lähteä vuodeksi vielä mukaan tähän ja pelaajatkin esitti sen toiveen, niin ei siinä johdon puolesta voi muuta hakea kuin mestaruutta, kertoo päävalmentaja Antti Parviainen.\nSuomella on reilu kourallinen pelaajia, jotka omalla tasolla pelatessaan ovat varmoja nimiä maajoukkueessa ja muodostavat rungon, sekä lisäksi pelaajia jotka taistelevat viimeisistä paikoista MM-joukkueeseen. Runkoon on tullut ja tulossa mukava määrä nuoria pelaajia, jotka ovat juuri murtautuneet tai murtautumassa maajoukkueeseen vielä hyvässä pelaajan iässä olevien veteraanien lisäksi.\n– Se on meillä vahvuus, että meillä on 9-12 pelaajan hyvä runko, joista valtaosalla on hirveä määrä pelivuosia jäljellä eivätkä ole lähelläkään uransa taitekohtaa vielä, vaan ovat menossa eteenpäin. Ollaan pystytty joukkuepelissä kehittymään ja viemään eteenpäin ja siihen lisättynä ne muutamat pelaajat jotka pystyvät ratkomaan pelejä meille, niin sitä se menestyminen tarvitsee.\nHaasteitakin luonnollisesti Suomella on Venäjän ja Ruotsin kiinniottamisessa. Parviainen toivoo P21-joukkueesta nousseiden kehitystä entisestään jotta ratkaisupelaajien määrää saataisiin lisättyä. Lisäksi valmennus joutuu pohtimaan keskuspuolustuksen roolit uudelleen Mikko Rytkösen lopetettua maajoukkueuransa.\n– Kansainvälisestä pitkäaikaisesta menestymisestä puhuttaessa sitä terävää huippua pitäisi saada vähän leveämmäksi ja saada sinne lisää pelaajia. Ryde ilmoitti silloin viime kisojen jälkeen lopettavansa ja sitä on nyt monta kertaa kysytty, viimeksi kaksi viikkoa sitten kysyin että vieläkö päätös pitää ja kyllä se pitää. Tommi Määttä on varmasti yksi vaihtoehto sille paikalle ja sitten meillä on muutama muukin kaavailtu siihen. Iso kysymys kuitenkin johon ei ole heittää varmaa nimeä, Parviainen kertoo.\nParviaisen mukaan Tommi Määttä on yksi niistä pelaajista, joilta Parviainen odottaa lopullista läpimurtoa maajoukkueen vakiokalustoon. Viime kaudella MM-kisajoukkueeseen pääsy oli jo lähellä, mutta silloin loukkaantumiset tulivat sotkemaan Määtän maajoukkuekautta. Kokonaan uusina pelaajina tarkkailulistalle nousevat Akilleen Juuso Johansson sekä Veiterän Tero Liimatainen.\n– Siinä on sellainen joukko, joka on ollut siinä kiikun kaakun, kuten Tuomas Liukkonen, Joonas Peuhkuri, Jimi Heinonen ja Peuhkurin Eetunkin siihen lasken vielä joiden pitää ottaa seuraavia askeleita, että he pystyisivät juuri laajentamaan sitä meidän kympin joukkoa.\n– Viesti joka listalle nousseille pelaajille lähtee on se, että ollaan kiinnostuneita ja jos pelaaja sen oikein lukee, niin he ymmärtävät, että nyt ollaan lähellä maajoukkuetta. Silloin pelaaja on pystynyt esittämään sellaisia otteita, että me olemme kiinnostuneita.\nMaajoukkue pelaa syyskuussa kaksi harjoitusottelua Ruotsia vastaan, joulukuussa Moskovassa neljän maan turnauksen ja maajoukkueen kausi huipentuu tammihelmikuun vaihteessa pelattaviin Habarovskin MM-kisoihin.\nAleksi Riikonen, kuva Pekka Huovila\nJuuso Tervonen, Kampparit\nPertti Virtanen, OLS\nJussi Aaltonen, Motala\nTopi Peuhkuri, Veiterä\nAku Ojanen, HIFK\nEetu Peuhkuri, Veiterä\nEemi Dolk, OLS\nIlari Moisala, Broberg\nIlari Nikula, JPS\nJanne Hauska, Veiterä\nJanne Rintala, Sirius\nJere Koivula, Narukerä\nJimi Heinonen, Sirius\nJuho Liukkonen, Vänesborg\nJuuso Johansson, Akilles\nKalle Lempinen, Kampparit\nKasperi Hirvonen, Kampparit\nMarkus Kumpuoja, Sirius\nMikko Lukkarila, Vänesborg\nNiko Nissinen, WP-35\nRolf Larsson, Hammarby\nTeemu Määttä, Sirius\nTero Liimatainen, Veiterä\nTomi Hauska, Veiterä\nTomi Mustonen, Narukerä\nTommi Määttä, Edsbyn\nTuomas Liukkonen, Kalix\nTuomas Määttä, Edsbyn\nVille Aaltonen, Bollnäs\nVille-Veikko Angeria, Akilles\nManager: Markku Niemitalo\nPäävalmentaja: Antti Parviainen\nValmentaja: Esko Tammilehto\nValmentaja: Olli Manninen\nHieroja: Tomi Tukiainen\nHuoltaja: Peter Tukiainen\nHuoltaja: Harri Heinonen


Päätösseminaarin suunnittelu, toteutus ja arviointi Sydäntoimialueella\nHeiskanen, Jarkko; Pollarikoski, Elina (2015)\nTämä opinnäytetyö oli osa Tulevaisuuden sairaala – Hoitotyön kehittämisprojektia 2009–2015 (Hoi-Pro). Hoitotyön kehittämisprojekti toteutetaan yhteistyössä Varsinais-Suomen sairaanhoi-topiirin ja Turun ammattikorkeakoulun kesken. Sen päätavoitteena on tukea Varsinais-Suomen sairaanhoitopiiriä sen siirtyessä toimialuekohtaiseen toimintamalliin hoitotyössä ja lisätä yhteis-työtä Varsinais-Suomen sairaanhoitopiirin ja Turun ammattikorkeakoulun välillä.\nKehittämisprojekti on jaettu kolmeen vaiheeseen: suunnittelu, toteutus ja arviointi. Tämä opin-näytetyö on toiminnallinen opinnäytetyö ja kuuluu arviointivaiheeseen. Opinnäytetyön tarkoituk-sena on suunnitella, toteuttaa ja arvioida kehittämisprojektin päätösseminaari Turun yliopistolli-sen keskussairaalan Sydäntoimialueella. Päätösseminaarissa hoitohenkilökunnalle esitettiin kehittämisprojektin sydänaiheisia opinnäytetöiden tuloksia ajalta 2009–2014. Tuloksia käytettiin keskustelun pohjana ja tuloksista saatiin kehittämiskohteita sydänkeskuksen hoitotyöhön.\nOpinnäytetyössä käsiteltävät aiheet olivat hoitoajat Turun yliopistollisessa keskussairaalassa vuosin 2006–2009 (Helin, Järvinen & Matola 2012) ja vuosina 2010–2013 (Lehtola & Virrasoja 2014), sydänpotilaiden kokemukset T-sairaalan tiloista ja T-sairaalan sisäisistä potilassiirroista (Lindström, Purtsi & Zweygberg 2014) ja yksiköiden välisistä potilassiirroista (Juvonen, Niska-kangas & Tammisto 2011), sydänpotilaan tiedontarve Sairaalapotilaan tiedontarve -mittarilla (SPTT©-mittarilla) (Leino-Kilpi, Salanterä & Hölttä 2003) mitattuna (Moilanen 2014; Ahlgren & Hyyrönmäki 2014) sekä kardiologisen poliklinikkapotilaan ohjausmenetelmät (Malmi & Virtanen 2013), sairaanhoitajan osaaminen sydänleikatun potilaan hoitotyössä (Lähde 2014), ravitse-mushoidon osaaminen erikoissairaanhoidossa (Kiikeri 2013), henkilökunnan kokemukset pe-rehdytyksestä organisaatiomuutokseen ja uusiin tiloihin (Niemi 2014) sekä T-sairaalan tilojen evaluointi (Leino 2014).


Kasviesittelyssä kiiltotuhkapensas ja muut tuhkapensaat\nTuhkapensas on kestävä ja syksyllä värikäs\nTuhkapensaat kuuluvat ruusukasvien sukuun ja sen lajivalikoimasta löytyy useita luonnonvaraisia ja koristepensaanakin kasvatettavia lajeja. Tuhkapensaat ovat tavallisesti kesävihantia, piikittömiä pensaita. Lehdet kierteisesti, kukat kaksineuvoisia. Hedelmä syömäkelvoton, punainen tai musta luumarja. Tuhkapensaalla on usein laaja juuristo - ja upean näyttävä syysväritys!\nTuhkapensasta lisätään yleensä pistokkaista, taivukkaista tai vesoista, mutta siemenlisäyskin onnistuu. Uloskylvettäessä siemen kuitenkin itää vasta toisena kasvukautenaan (tarvitsee sekä lämpö- että kylmäkäsittelyn).\nSuomessa tavataan noin 15 eri tuhkapensaslajia. Puutarhoissamme tutuimmat niistä ovat euroopan-, kiilto-, suikero- ja sulkatuhkapensas. Alla lyhyesti tietoa näistä lajeista.\nLue lisää Puutarha.netin Kasvikortistosta. Kasvikorteissa näet myös kuvia!\nEuroopantuhkapensas eli ”kalliotuhkapensas” (Cotoneaster integerrimus)\nMelko nopeakasvuinen ja tuulta sietävä pensas, joka sopii niin aidanteisiin kuin suojapensaaksikin. Laaja juuristo sitoo myös maan tiukasti.\nLehdistö: Himmeän vihreä, syysväri keltainen–punainen\n. Kukinta: Lähes huomaamattomat vaaleat kukat alkukesällä.\nMarjat: Kypsinä punaiset marjat ovat syömäkelvottomat.\nAitakasvina suosittu laji, joka on kauneimmillaan ruskan värjättyä kiiltävät lehdet oranssinpunaisiksi. Melko nopeakasvuinen, keskikorkea pensas sopii aidanteisiin ja suojapensaikoksi. Laaja juuristo sitoo maan tiukasti.\nSuikerotuhkapensas (Cotoneaster dammeri)\nLehdistö: Pienet, tummanvihreät lehdet talvehtivat kunnolla tuulensuojaisilla ja lumen peittoon jäävillä alueilla.\nKukinta: Pikkuruiset valkoiset kukat avautuvat kesäkuun puolivälissä.\nMarjat: Loppukesällä kypsyvät punaiset, syömäkelvottomat marjat säilyvät pitkälle talveen.\nLeikkaus: kuolleita oksia joudutaan poistamaan joka kevät – alasleikkausta ei suositella\nSulkatuhkapensas (Cotoneaster horizontalis)\nLaji on saanut nimensä erityisen kauniin, sulkamaisesti haaroittuvan oksistonsa ansiosta. Pensaasta tulee noin metrin leveä. Se sopii maanpeittäjäksi esimerkiksi rinteeseen ja korkeampien pensaiden etureunaan.\nLehdistö: Kesävihanta sulkatuhkapensas varistaa lehtensä syksyllä.\nMarjat: Punaiset, syömäkelvottomat marjat jäävät koristamaan kasvustoa lehtien varistua syksyllä.\nLeikkaus: kuolleita oksia joudutaan poistamaan joka kevät – alasleikkausta ei suositella.\nLue tuhkapensaista lisää Puutarha.netin Kasvikortistosta - sieltä löytyy tietoa myös yli 1400 muusta Suomessa menestyvästä kasvilajista ja -lajikkeesta!


Maria Huntingtonilla oli vaikeuksia kuulantyönnössä. Kuva: Lehtikuva / Martti Kainulainen\nMaria Huntington lähti Dohan otteluun ennätysjahtiin, mutta ei saanut siihen unelmastarttia. Tamperelaisottelija jäi heti avauslajissa, 100 metrin aidoissa, ennätyksestään reilut pari kymmenystä. Nopea rata aiheutti hänelle ongelmia, ja hän ajautui liian lähelle paria aitaa. Hän sai ajakseen 13,32, kun ennätyssarjassaan hän juoksi 13,09.\nKorkeushypyssä Huntington pystyi korjaamaan pika-aitojen pistemenetyksen, sillä hän hyppäsi tuloksekseen saman kuin ennätyssarjassaan eli 183. Lisäksi korkeuden 186 ylitys oli todella lähellä. Hyppyjen välissä Huntington ehti pelastaa kameramiehenkin, ettei ohimenneet juoksijat talloneet häntä.\nKuulantyöntö oli koitua Huntingtonin kompastuskiveksi, sillä kaksi ensimmäistä työntöä toivat varsin vaatimattomat tulokset. Huntington pystyi kuitenkin kasaamaan itsensä ja sai kolmannellaan kelpo tuloksen 12,21. Ennätyssarjassaan hän pukkasi 46 senttiä pidemmälle.\nIllan viimeisessä lajissa, 200 metrillä, Huntington ei saanut haluamaansa rentoa juoksua, mutta tästä huolimatta hän juoksi uransa toiseksi nopeimman ajan 24,72. Ennätyssarjassaan hän juoksi ennätyksensä 24,29.\nHuntington on ensimmäisen päivän jälkeen ennätyssarjaansa 105 jäljessä, mutta uskoo, että tämä on vielä kiinniotettavissa toisena päivänä.\n– Vähän alavireinen päivä, mutta ottelu on kaksipäiväinen. Huomenna mitataan, onko minusta oikeasti ottelijaksi, Huntington sanoi Yle Urheilulle.\n– Tämä on nyt vähän vaikeampaa, mutta loppuun asti tehdään.\nMaria Huntingtonin valmentaja Matti Liimatainen seurasi suojattinsa ottelua tiiviisti katsomosta. Kuva: Lehtikuva / Martti Kainulainen\nHuntingtonin valmentaja Matti Liimatainen kommentoi suojattinsa ottelua tiiviisti pitkin iltaa ja oli ajoittain varsin tyytyväinen näkemäänsä.\n– Kuula oli taisteluvoitto, ja se pelasti paljon. Se oli loistava suoritus, ja olen ylpeä likasta. Liimataisen mukaan Huntington otteli Berliinin EM-kisoissa lapsen riemulla, joten silloin se oli helppoa. Nyt Huntingtonilla on ensimmäistä kertaa arvokisoissa paineita.\n– Pikkuisen lähti vaikeasti käyntiin, kun aidoissa oli teknisiä vaikeuksia. Korkeus oli hyvää perushyppäämistä. Kuulassa oli loistava pään kasaaminen ja 200 metrillä arvioni oli kovempi, mutta se on tällaista kokemattoman valmentajan vääriä arvioita, vuosikausia Huntingtonia valmentanut Liimatainen veisteli.\n– 200 metrillä viimeisellä 50 metrillä tuli ero siihen uran parhaaseen. Se ei ihan kantanut maaliin asti. Katselen tämän jälkeen peiliin, että mikä siinä oli vikana.\n7-ottelun mestaruustaistelu on varsin mielenkiintoinen, sillä Katarina Johnson-Thompson on odotetusti kärkipaikalla. Hallitseva mestari Nafissatou Thiam ei ole ollut täydessä vireessä, kun taas britti on ollut odotettua kovemmassa kunnossa.\nJohnson-Thompson sai suorastaan unelmastartin kisaan, kun hän juoksi heti avauslajissa ennätyksensä 13,09. Johnson-Thompson ja Thiam jakoivat korkeudessa voiton 195, mutta kuulassa Johnson-Thompson teki huiman parannuksen ennätykseen. Hän työnsi tulokseksi 13,86, kun hänen edellinen ennätyksensä oli 13,15.\nIllan päätöslajissa Thiam juoksi perustuloksen 24,60, kun taas Johnson-Thompson paransi kauden parastaan ajalla 23,08.\nJohnson-Thompson on 4138 pisteellään ennätyssarjaansa 104 pistettä edellä, kun taas belgialainen on ennätyssarjaansa 14 pistettä jäljessä. Yhdysvaltojen Kendell Williams on kolmantena 3855 pisteellään. Huntington on 13:ntenä 3681 pisteellään.\nYleisurheilun MM 2019UrheiluennätyksetSeitsenotteluYleisurheiluJuoksuKuulantyöntöUrheiluNafissatou ThiamSuomen ennätysUrheiluvalmennusAitajuoksuMoniottelutUrheilutapahtumatMaailmanennätys\nUrheilun tuoreimmat: Vapaan sprintin finaalit käynnissä, katso suorana – Suomen Lauri Vuorinen nappasi finaalipaikan miehissä


Julkaisun nimi: Yhteinen vastuu - muuttuva työnjako? : uusi sosiaalinen sopimus ikääntyneiden hoivan järjestämisestä\nToissijainen nimi: Shared responsibility : changing division of duties? New Social contract for organizing the care for the elderly\nTekijä: Kuusinen-James, Kirsi\nTiivistelmä: Tutkimuksen kohteena on ikäihmisten hoivan järjestämiseen liittyvä vastuu ja näkemykset sen jakautumisesta hoivaa tuottavien tahojen kesken. Tutkimus rakentaa kuvaa tämänhetkisistä hoivaa ja apua antavista henkilöistä sekä siitä, keitä avun tarvitsijat ovat. Tutkimus kartoittaa myös kuntalaisten näkemyksiä hoivan järjestämisen vastuutahoista tulevaisuudessa sekä siitä, miten he näkevät oman halukkuutensa ja mahdollisuutensa osallistua läheisen auttamiseen. Tutkimuksen empiirisen aineiston muodostaa Päijät-Hämeen alueellinen hyvinvointibarometri 2005. Vuoden 2005 syyskuussa kerättyyn kyselyyn vastasi 2110 henkilöä ja vastausprosentti oli 37,6. Aineistoa painotettiin analyysivaiheessa siten, että se vastasi Päijät-Hämeen väestöä. Ikäihmisten hoivan järjestämiseen liittyvien näkemysten tarkastelussa käytettiin apuna sukupolvi- ja sukupuolisopimuksia. Sosiaalisia sopimuksia neuvotellaan uudelleen ja tällöin on tärkeää kuulla myös kuntalaisia. Kyselyyn vastaajat olivat vahvasti sitä mieltä, että ihmisten tulisi osallistua enemmän apua tarvitsevien läheistensä auttamiseen. Läheisilleen hoivaa tuotti noin joka viides (21 %) päijäthämäläinen. Hoivan tuottajista kaksi kolmannesta oli naisia. Eniten apua annetaan iäkkäille vanhemmille tai appivanhemmille, mutta myös ei lähiomaisiksi luokiteltavia henkilöitä (naapureita ja ystäviä) autettiin usein. Kahteen suuntaan hoivaajia, joilla yhdistyvät työssäkäynti, (appi)vanhempien hoiva ja kotona asuvat alaikäiset lapset, oli 13 prosenttia kaikista hoivaajista. Tavallisinta avun antaminen oli alemmilla toimihenkilöillä. Johtavassa asemassa olevista tai ylempiin toimihenkilöihin kuuluvista miehistä läheistään auttoi hieman yli joka kymmenes (12 %) vastaaja, kun taas samassa asemassa olevista naisista yli kolmasosa (37 %) toimi auttajana. Omat mahdollisuudet huolehtia lähipiiriin kuuluvista henkilöistä pitkäaikaisen avuntarpeen johdosta vaihtelivat iän, sukupuolen ja ammattiaseman mukaan. Jaettu vastuu oli selkeästi suosituin vaihtoehto. Päävastuuta hoivasta oli valmis ottamaan vain noin 5 % vastaajista ja ensisijaisesti yhteiskunnan tehtäväksi hoivan järjestämisen näki 15 % vastaajista. Miehet olivat kaksi kertaa useammin kuin naiset sitä mieltä, että hoivavastuu kuuluu ensisijaisesti yhteiskunnalle ja ikääntyneistä vastaajista kaksi kertaa useampi kuin nuoremmista oli tätä mieltä. Halukkuutta osallistua hoivaan on kuitenkin runsaasti. Se kenestä ollaan valmiita huolehtimaan, miten ja millä edellytyksillä halutaan rajata tarkasti. Hoivaa halutaan antaa lähinnä (avo)puolisolle ja omille/ appivanhemmille. Huolehtiminen nähtiin lähinnä konkreettisena apuna tai sosiaalisesta hyvinvoinnista huolehtimisena. Tärkeimpinä edellytyksinä hoivan antamiselle nähtiin yhteiskunnan ja muun perheen tarjoama tuki sekä joustavat työaikajärjestelyt.\nabstract_fi.pdf 49.17KB PDF Avaa tiedosto\nabstract_en.pdf 49.04KB PDF Avaa tiedosto


Viime viikkoina huijaustekstiviestejä lähetetty Suomessa arviolta miljoonia – keskusrikospoliisi käynnistänyt esitutkinnan | Uutissuomalainen | Kouvolan Sanomat\nEtusivu » Uutissuomalainen 4.12.2021 4:06 | Päivitetty 4.12.2021 9:59\nKyberturvallisuuskeskus julkaisi varoituksen tekstiviestitse lähetettävästä haittaohjelmasta viime viikon torstaina. VESA MOILANEN / LEHTIKUVA\nTarkkaa viime viikkojen Flubot-viestien kokonaislukua on vaikea sanoa, mutta teleoperaattoreiden mukaan viestejä arvioidaan olevan liikkeellä useita miljoonia. Teliasta kerrotaan, että Flubot-viestejä on pystytty suodattamaan useampia miljoonia. DNA ja Elisa kertovat suodattaneensa satojatuhansia huijausviestejä.\nKeskusrikospoliisi on käynnistänyt asiasta esitutkinnan, mutta asiasta ei ole tällä hetkellä yksityiskohtaisempaa tiedotettavaa, kertoi poliisitarkastaja Tuomas Pöyhönen Poliisihallituksesta STT:lle perjantaina. Pöyhönen suosittelee viestin saaneita ja haittaohjelman asentaneita noudattamaan Liikenne- ja viestintävirasto Traficomin kyberturvallisuuskeskuksen antamia ohjeita.\nHaittaohjelmalla saastunut laite levittää viestejä eteenpäin\nKyberturvallisuuskeskus julkaisi varoituksen tekstiviestitse lähetettävästä haittaohjelmasta viime viikon torstaina. Kyberturvallisuuskeskuksen tietoturva-asiantuntijan Aino-Maria Väyrysen mukaan keskukselle ilmoituksia huijaustekstiviesteistä oli tullut viime viikon tiistaista lähtien noin 1 500 perjantaiaamupäivään mennessä.\nFlubot-haittaohjelma on kohdistettu Android-laitteita käyttäville. Huijaustekstiviestin linkki ohjaa asentamaan haittaohjelman.\nAsennettu haittaohjelma voi varastaa puhelimelta tietoja ja lähettää haittaohjelmaa edelleen levittäviä tekstiviestejä. Viestit tulevat jo haittaohjelmalla saastuneen laitteen aidosta puhelinnumerosta. Puhelinnumerot eivät ole siis keksittyjä tai väärennettyjä.\nItse linkin avaaminen ei vielä asenna ohjelmaa, vaan se pyytää asentamiseen käyttäjän suostumusta. Väyrynen ei kuitenkaan suosittele linkkien avaamista.\n– Se on ohjenuora näissä viesteissä, ettei niitä ikinä klikata auki.\nHaittaohjelma ei asennu Applen puhelimille, mutta linkki ohjaa käyttäjät muihin huijauksiin, kuten luottokorttitietojen kalasteluun.\nViestien sisältö muuttuu jatkuvasti\nMyös kesäkuun alusta elokuun lopulle varoitettiin vastaavankaltaisista huijaustekstiviesteistä, jotka ohjasivat Flubot-ohjelman asentavalle sivustolle. Väyrysen mukaan viime kesän huijausviestikampanja vaikuttaa olleen ärhäkämpi kuin nykyinen. Kesäkuussa suurin yhden päivän ilmoitusmäärä oli 925, kun nykyisen haittaviestikampanjan korkein yksittäisen päivän lukema oli maanantaina, noin 330 ilmoitusta.\n– Kesän kampanja on ollut aggressiivisempi, mutta aggressiivinen se on kyllä nytkin, Väyrynen kertoo.\nNykyinen viestikampanja on Väyrysen mukaan kehittynyt kesäistä huonompaan suuntaan. Viesteissä käytetään nyt erikoismerkkejä, minkä on tarkoitus vaikeuttaa viestien suodatustoimenpiteitä. DNA:n, Telian ja Elisan mukaan erikoismerkit eivät ole kuitenkaan vaikeuttaneet viestien suodattamista. Enemmän haasteita operaattoreille aiheuttaa viestien jatkuva muuttuminen.\n– Suodattavassa päässä on vaikea sanoa, että suodata aina tällaiset viestit, koska merkkien paikat, viestien linkit sekä viestien ulkoasu itsessään vaihtelevat, Väyrynen kertoo.\nKyberturvallisuuskeskus tekee torjuntatoimenpiteissä tiivistä yhteistyötä operaattoreiden kanssa. Näin viime kesän Flubot-kampanjakin saatiin kitkettyä Suomesta lähes kokonaan.\nViime maanantain jälkeen päivittäiset ilmoitusmäärät ovat olleet tasaisesti hieman alle 300 ilmoitusta. Väyrynen kuitenkin muistuttaa, että luvuissa kannattaa huomioida se, ettei viesteistä ole pakko ilmoittaa kyberturvallisuuskeskukselle.\n– Meille on saatettu ilmoittaa ensimmäisestä tai toisesta viestistä, mutta viidettä tai kuudetta ei enää välttämättä ilmoiteta. Meille trendi näkyy laskevana maanantaista, mutta todellisuus voi olla hieman synkempi, Väyrynen kertoo.\nTällä viikolla yleistyneet pakettiteemaiset viestit\nViime viikolla alkaneen kampanjan huijausviestien teemana on ollut esimerkiksi saapunut ääniviesti tai ilmoitus operaattorilta. Tällä viikolla kyberturvallisuuskeskukselle on tullut myös paljon ilmoituksia pakettiteemaisista viesteistä, joissa kerrotaan esimerkiksi saapuneesta tai hukkuneesta paketista. Myös kesän viesteissä oli vastaavia teemoja.\nHuijausviestit tunnistaa usein puuttuvista ääkkösistä sekä oudoissa paikoissa olevista erikoismerkeistä, kuten plus-, anfangi- tai prosenttimerkeistä. Viestin linkin avaamalla päätyy Android-puhelimilla asentamaan haittaohjelmaa, joka vaatii asennukseen käyttäjän suostumusta. Linkistä avattu asennussivu neuvoo yleensä englanniksi asentamisesta ja asetusmuutosten tekemisestä.\nJos haittaohjelman on asentanut laitteelle, kannattaa olla yhteydessä pankkiin. Myös operaattoriin kannattaa olla yhteydessä, sillä liittymästä on saatettu lähettää maksullisia viestejä. Rikosilmoitus kannattaa tehdä silloin, jos haittaohjelma on aiheuttanut rahallisia menetyksiä.\nAsentunut haittaohjelma saattaa luoda laitteelle Voicemail-nimisen kuvakkeen tai DHL-kuljetusyhtiön sovellusta matkivan kuvakkeen.\n– Täytyy huomioida, että kampanja voi kehittyä ja muuttua. Kuvakkeet voivat olla erilaisia, mutta periaatteessa tuollaisia laitteelta voi nyt etsiä, Väyrynen kertoo.\nJos haittaohjelma on asentunut laitteelle, se kannattaa palauttaa tehdasasetuksiin. Varmuuskopiosta palauttamisessa tulee huomioida, että varmuuskopio on luotu ennen haittaohjelman asennusta. Haittaohjelman pystyy myös poistamaan itse, mutta sitä Väyrynen ei suosittele.\n– Haittaohjelman poistaminen itse on todella vaikeaa, vaikka olisi teknisesti valveutuneempikin henkilö. Se taistelee kyllä vastaan.


Joensuun Kataja :: 19-22-vuotiaiden SM-kisat käynnistyvät Porvoossa\n19- ja 22-vuotiaiden Suomen mestaruudet ratkotaan tänä viikonloppuna kolmipäivisissä kilpailuissa Porvoossa. Katajan joukkue muodostuu kymmenestä urheilijasta, viidestä molemmissa ikäluokissa.\n19-vuotiaissa Mika Kotiranta lähtee matkaan mitalinkiilto silmissään 5000 metrin tilaston toisena ja 1500 metrin neljäntenä. Kalevan kisoissakin esiintynyt Samuel Auvinen on niin ikään tilastonelonen 3000 metrin estejuoksussa. Tämän ikäluokan kestävyysjuoksuvoimaa täydentää Elias Kortelainen 800 ja 1500 metrillä. Myös Santtu Räsänen ja Jenna Riikonen osallistuvat 19-vuotiaiden mittelöihin lajeinaan seiväs (Santtu) ja 100 m (Jenna).\nVanhemmassa sarjassa kotihallissaan talvella SM-kultaa juhlinut Jiri Karjalainen lähtee matkaan 1500 metrin tilastokärkenä ja on ilmoittautunut mukaan hyvin mahdollisuuksin myös 800 ja 5000 metrille. Tulitukea tarjoaa maastomestari Mikko Hirvonen, jonka lajikattaukseen kuuluvat 800 metriä sekä erityisen kiinnostava 3000 metrin estejuoksu.\nN22-sarjassa vahvimmat mitaliodotukset kohdistuvat Jessica Miettiseen, joka osallistuu molempiin hiekkalaatikkohyppyihin ja on kesän tuloksellaan 12.74 kolmiloikan maan tilastossa toisena. Juoksuradalla nähdään tässä sarjassa kaksi joensuulaisedustajaa, kun Hanna Siiskonen (100 ja 200 metriä) sekä Silja Kempas (400 metriä) starttaavat omiin kilpailuihinsa.\nKilpailuiden aikataulu löytyy tästä: https://www.kilpailukalenteri.fi/?cs=17&nid=23270\nTulospalvelu löytyy tästä: http://live.time4results.com/yu/2019/sm1922/


Kytäjä Cup 2014 - Kytäjän kilpailut\nVuoden 2014 Kytäjä Cup pelattiin 13.7. NW -kentällä. Nyt kolmannen kerran pelattu kilpailu on Ryder Cup -henkeen pelattu reikäpeli kahden joukkueen välillä. Joukkueet olivat Pääkaupunkiseutu (Helsinki, Espoo, Vantaa, Kauniainen) ja Muu Suomi. Kahtena aikaisempana vuonna kapteeneina ovat olleet Andy Fowlie ja Niko Helin, mutta midien SM -kilpailut Pickalassa varasivat heidät täksi viikonlopuksi. Tänä vuonna kapteeneina toimivat Markku Nokso-Koivisto (Pääkaupunkiseutu) ja Lauri Uusitalo (Muu Suomi).\nIlmoittautuneita oli kaikenkaikkiaan 40 kappaletta joista muotoutui sopivasti 10 ryhmää. Halukkaita olisi ollut enemmänkin mutta ilmoittautumisaika oli jo valitettavasti mennyt umpeen, ensi vuonna kannattaa olla liikkeellä ajoissa. Andy muodosti asiantuntemuksellaan sopivat ryhmät Ryder Cupin eri pelimuotoja (foursome, fourball, singles) hyväksikäyttäen ja soveltaen, ja näin kaikki pelit voitiin käydä scratchina eikä tasoituksista tarvinnut välittää.\nthe half way scores\nEnnen ensimmäistä lähtöä Markku piti klubilla tervetulopuheen ja kertasi tärkeimmät säännöt eri pelimuodoissa. Reikäpeli on kuitenkin erilaista kuin monelle tutummat lyöntipeli ja scramble. Kuten edellisenäkin vuonna kapteenit pelasivat itse viimeisessä lähdössä ja takatiiltä, joka oli molemmille aika vieras paikka. Ennen 12.30 lähtöään he kuitenkin saattelivat ryhmät matkaan Lauri ykköstiillä startterina ja Markku klubilla (ja harjoitusgriinillä puttiaan treenaten). Osa ryhmistä lähti matkaan rennosti huulta heittäen, osa taas egot (ja suut) niin suurina, etteivät meinanneet mahtua kuvaan. Sää oli mitä parhain ja lämpöä vähintäänkin riittävästi. Kisan aikana laskettiin sataneen noin neljä vesipisaraa, mutta nekään eivät hidastaneet viheriöitä liikaa.\nVuonna 2013 Pääkaupunkiseutu voitti Kytäjä Cupin, joten nyt sille riittäisi tasapeli (7/7) Cupin (taulullinen parasta suomalaista modernia taidetta) säilyttämiseen. Muu Suomi oli kuitenkin selvässä johdossa kapteenien saapuessa puoliväliin ja peli tuntui siinä vaiheessa taputellulta (ainakin Laurin mielestä).\nMutta takaysillä tapahtuikin sitten jotain. Pääkaupunkiseudun joukkue otti molemmat tasan olleet pelit ja käänsi yhden yksinpelin edukseen. Kun kapteenit pääsivät maaliin olikin tilanne 7/7 ja Pääkaupunkiseutu sai palkinnon taas yhdeksi vuodeksi.\nAinakin se näyttää tuloksia katsoessa tulleen selväksi, että kaupunkilaiset ovat tottuneet muihin ihmisiin ja pelaavat hyvin ryhmässä, kun taas maalaiset tulevat toimeen paremmin yksinään!\nTästäkin huolimatta toivomme ensivuodellekin runsasta osanottoa!


Seksuaalivähemmistöjen puolesta rukoillaan seurakunnassa - Savonlinnan seurakunta\nSeksuaalivähemmistöjen puolesta rukoillaan seurakunnassa\nKirkkoneuvoston tekemä päätös seksuaalivähemmistöjen puolesta ja kanssa rukoilemisesta pätee edelleen Savonlinnnan seurakunnassa. Päätös sulkea seksuaalivähemmistöjen kanssa rukoileminen kirkkojen ulkopuolelle on voimassa toistaiseksi. Tästä ja muusta seksuaalivähemmistöjen kohtelusta seurakunnassa keskustetiin sunnuntaina vilkkaasti kaksituntisessa yleisökeskustelussa, jonka oli kutsunut koolle kirkkoherra Sammeli Juntunen "Syrjimätön seurakunta" -toimintaryhmän esittämien teesien johdosta.\nKeskustelua moderoinut työnohjaaja Merja Tuomisto-Mielonen esitti tunteita herättäneen keskustelun aluksi neljä pääperiaatetta, joita keskustelussa tulisi noudattaa: toisten kunnioittamista, suoraa puhetta, toisen kuuntelemista sekä lopullisen ratkaisun viivyttämistä. Hän esitteli myös neljä eri tasoa (tunteiden ja kokemuksen, uskon, teologisen sekä kirkon ja seurakunnan tason), joita samaa sukupuolta olevien suhdetta ja kohtelua seurakunnassa yleensä lähestytään. Näitä kaikkia näkökulmia kuultiin sunnuntain keskustelussa, johon osallistui reilut viisikymmentä ihmistä.\nKeskustelun aluksi kirkkoherra Juntunen sekä Syrjimätön seurakunta -ryhmän edustaja Heikki Härkönen esittivät lyhyesti kantansa, jonka jälkeen puheenvuoroja käyttivät muun muassa Iina Särkkä (Savon SeTa), Marjaana Toiviainen (Oulunkylän seurakunta), Jouni Backman, Juho Tiainen (Savonlinnan kirkkoneuvosto), Toivo Loikkanen (Kerimäen kappeliseurakunta), Arto Liukko, Leena Hara, Hannu Sihvonen, Tellervo Laukkanen, Juhani Heiska, Luise Liffländer-Leskinen, Ilkka Ketolainen ja Pellervo Kokkonen.\nKeskustelun lopuksi kirkkoherra Sammeli Juntunen kertoi, että kirkkoneuvoston tekemä päätös on voimassa toistaiseksi. Savonlinnan seurakuntaan ja kirkkoon ovat tervetulleita myös seksuaalivähemmistöjen edustajat. Heidän liittonsa puolesta voidaan myös rukoilla. Rukoileminen ei kuitenkaan muuta kirkon käsitystä avioliitosta miehen ja naisen välisenä liittona eikä sitä tehdä kirkossa. Kirkkoneuvoston päätökseen voi tehdä oikaisuvaatimuksen vielä maanantain ajan, mutta myös aiheesta tullutta adressia käsitellään kirkkoneuvostossa.


Trumpin ykköshaastaja Ted Cruz on änkyrä, joka sanoi irti oman kansalaisuutensa | Yhdysvaltain presidentinvaalit | HS\nTed Cruz puhui Kansasin republikaanien esivaalitilaisuudessa Wichitassa lauantaina. Cruz on teekutsulaisen perikuva, joka vastustaa aborttia ja kannattaa vapaata aseenkanto-oikeutta äärimmäisyyksiin asti.\nRepublikaanien presidenttiehdokkaiksi pyrkivät edustavat laitaoikeistolaisuudessa eri sävyjä.Kisaa johtava Donald Trump on räyhäpopulisti, joka on lähtenyt kapinaan kaikkea sitä vastaan, mitä hänen omassa puolueessaankin pidetään pyhänä. Artikkeliin liittyvät\nMyös esivaalikisassa kakkospaikalla oleva senaattori Ted Cruz kapinoi republikaanien puolue-eliittiä vastaan. Mutta siinä missä Trump nauttii ruman sanan sanomisesta ääneen, Cruz vaikuttaa elävänsä tunteesta, että hän on oikeammassa kuin kukaan muu.Juuri Cruz on uusoikeistolaisen teekutsuliikkeen laitimmainen naula, joka on kieltäytynyt antamasta tuumaakaan periksi. Hän on teekutsulaisen perikuva, joka vastustaa aborttia ja kannattaa vapaata aseenkanto-oikeutta äärimmäisyyksiin asti. Englannin kielessä ei taida olla suoraa vastinetta käsitteelle änkyrä, mutta sellainen hän on. Cruzin kuuluisin temppu on liittovaltion hallinnon sulkeminen syksyllä 2013. Manööveri konkreettisesti lakkautti liittovaltion palkanmaksun ja sulki liittovaltion laitoksia 16 päivän ajaksi.Cruz puolustautui sanomalla, ettei rahahanojen sulkeminen ollut hänen vikansa, mutta republikaanien kannatus romahti. Cruzin itsensä kannalta operaatio taas oli täydellinen menestys, joka teki hänestä laitaoikeistolaisen teekutsulaisten sankarin.Cruz on ensimmäinen latinotaustainen ehdokas, joka on voittanut jonkin osavaltion esivaalit. Hän on itse eliittiä, huippuyliopistot käynyt juristi, joka on sanonut ”syntyneensä nörttiperheeseen”.Cruz syntyi vuonna 1970 Kanadan Calgaryssa, jossa hänen yhdysvaltalaiset vanhempansa asuivat väliaikaisesti. Cruzin isä on kuubalainen, joka haki ja sai Yhdysvalloilta turvapaikkaa hänen opiskelijaviisuminsa umpeuduttua.Öljyalalla toimineet vanhemmat muuttivat Texasiin, jossa Ted kävi yksityiskouluja, toimi menestyksekkäänä asianajajana ja pääsi Texasin ensimmäiseksi latinotaustaiseksi senaattoriksi.Myös Cruzin oikeus presidenttiyteen on kyseenalaistettu, sillä Yhdysvaltain perustuslain pykälä antaa mahdollisuuden venkoiluun. Nimellä birthers tunnetut äärikansalliset syntymätodistusaktivistit ovat kyseenalaistaneet myös Cruzin oikeuden pyrkiä presidentiksi, mutta eivät lainkaan samalla innolla kuin väittäessään presidentti Barack Obamaa kenialaiseksi muslimiksi.Cruz luopui ”vahingossa” saamastaan Kanadan kansalaisuudesta toukokuussa 2014.Värittömäksi ei Cruziakaan voi kuvailla. Elokuussa hän julkaisi hitiksi nousseen videon, jossa hän käristää pekonia AR-15-kiväärinsä piipussa.\nRepublikaanien presidenttiehdokkaiksi pyrkivät edustavat laitaoikeistolaisuudessa eri sävyjä.Kisaa johtava Donald Trump on räyhäpopulisti, joka on lähtenyt kapinaan kaikkea sitä vastaan, mitä hänen omassa puolueessaankin pidetään pyhänä. Myös esivaalikisassa kakkospaikalla oleva senaattori Ted Cruz kapinoi republikaanien puolue-eliittiä vastaan. Mutta siinä missä Trump nauttii ruman sanan sanomisesta ääneen, Cruz vaikuttaa elävänsä tunteesta, että hän on oikeammassa kuin kukaan muu.Juuri Cruz on uusoikeistolaisen teekutsuliikkeen laitimmainen naula, joka on kieltäytynyt antamasta tuumaakaan periksi. Hän on teekutsulaisen perikuva, joka vastustaa aborttia ja kannattaa vapaata aseenkanto-oikeutta äärimmäisyyksiin asti. Englannin kielessä ei taida olla suoraa vastinetta käsitteelle änkyrä, mutta sellainen hän on. Cruzin kuuluisin temppu on liittovaltion hallinnon sulkeminen syksyllä 2013. Manööveri konkreettisesti lakkautti liittovaltion palkanmaksun ja sulki liittovaltion laitoksia 16 päivän ajaksi.Cruz puolustautui sanomalla, ettei rahahanojen sulkeminen ollut hänen vikansa, mutta republikaanien kannatus romahti. Cruzin itsensä kannalta operaatio taas oli täydellinen menestys, joka teki hänestä laitaoikeistolaisen teekutsulaisten sankarin.Cruz on ensimmäinen latinotaustainen ehdokas, joka on voittanut jonkin osavaltion esivaalit. Hän on itse eliittiä, huippuyliopistot käynyt juristi, joka on sanonut ”syntyneensä nörttiperheeseen”.Cruz syntyi vuonna 1970 Kanadan Calgaryssa, jossa hänen yhdysvaltalaiset vanhempansa asuivat väliaikaisesti. Cruzin isä on kuubalainen, joka haki ja sai Yhdysvalloilta turvapaikkaa hänen opiskelijaviisuminsa umpeuduttua.Öljyalalla toimineet vanhemmat muuttivat Texasiin, jossa Ted kävi yksityiskouluja, toimi menestyksekkäänä asianajajana ja pääsi Texasin ensimmäiseksi latinotaustaiseksi senaattoriksi.Myös Cruzin oikeus presidenttiyteen on kyseenalaistettu, sillä Yhdysvaltain perustuslain pykälä antaa mahdollisuuden venkoiluun. Nimellä birthers tunnetut äärikansalliset syntymätodistusaktivistit ovat kyseenalaistaneet myös Cruzin oikeuden pyrkiä presidentiksi, mutta eivät lainkaan samalla innolla kuin väittäessään presidentti Barack Obamaa kenialaiseksi muslimiksi.Cruz luopui ”vahingossa” saamastaan Kanadan kansalaisuudesta toukokuussa 2014.Värittömäksi ei Cruziakaan voi kuvailla. Elokuussa hän julkaisi hitiksi nousseen videon, jossa hän käristää pekonia AR-15-kiväärinsä piipussa.


Ulla-Maj Wideroos RKP:n ryhmän johtoon - Kotimaa - Uutiset - MTV.fi\nUlla-Maj Wideroos RKP:n ryhmän johtoon Kotimaa\nJulkaistu 18.04.2007 10:32\nRKP:n eduskuntaryhmä on saanut uuden johtajan Ulla-Maj Wideroosista. Kansanedustaja Ulla-Maj Wideroos ryhtyy johtamaan RKP:n eduskuntaryhmää. Wideroos voitti ryhmän äänestyksessä vastaehdokkaansa Christina Gestrinin luvuin 6-3. Yksi äänesti tyhjää. Wideroosin kausi Matti Vanhasen (kesk.) ykköshallituksen toisena valtiovarainministerinä päättyy torstaina.Närpiöläinen Wideroos haluttiin eduskuntaryhmän johtoon tasapainottamaan sitä tilannetta, että puolueen molemmat ministerit ovat tällä kertaa Etelä-Suomesta. Eduskuntavaaleissa puolue menestyi hyvin juuri Pohjanmaalla, mistä tuli yksi lisäpaikka.\nEspoolainen Gestrin johti RKP:n eduskuntaryhmää viime vaalikaudella ja Wideroos sitä edellisellä vuosina 1999-2003.Eduskuntaryhmän ensimmäiseksi varapuheenjohtajaksi valittiin porvoolainen Mikaela Nylander ja toiseksi Mats Nylund, joka on ensimmäisen kauden kansanedustaja Pedersörestä Vaasan vaalipiiristä.\nMielenterveyden häiriöt vievät eläkkeelle nuorena Marjaniemen surmaajalle 12 vuotta vankeutta Uusimmat uutisvideot


Summer so far - Emmikristiinan\nKesän viimeinen kuukausi alkoi eilen tai ainakin mulle elokuu on se viimeinen kesäkuukausi ennen kuin siirrytään alkusyksyyn, joka on myös aivan ihanaa aikaa. Tuntuu, että tämä kesä on mennyt hujauksessa, koska säiden puolesta kesä alkoi vähän liian myöhään. Tottahan toki nyt on ollut kivoja kesäisiä päiviä ja toivottavasti ne jatkuvat vielä edes hetken. Muutenkin tuntuu, että mitä vanhemmaksi sitä tulee, sitä nopeammin aika tuntuu juoksevan eteenpäin. Kesässä parasta on se fiilis ja se, että voit tehdä just mitä haluat silloin kun sua huvittaa tai olla vaan tekemättä. Sitä mä tuun ainakin tästä kesästä kaipaamaan. Myös sitä kesäistä ilmaa ja luonnon vihreyttä ja vehreyttä, kun voit pitää sadepäivinä ikkunoita auki ja saada raikasta ilmaa sisälle. Nautitaanhan tästä vielä niin kauan kuin tätä jatkuu?\nKesä 2017 tähän asti on tarjonnut:\n- Kolmen viikon kesäloman, joka tuli enemmän kuin tarpeeseen\n- Herkullisia kotimaisia mansikoita, voi että odotan vadelmia ja mustikoita vielä\n- Kesälomareissun Rodokselle, jossa oli todella hauskaa ja sai vain olla ja nauttia\n- Paljon töitä, kesällä on tullut kyllä oltua myös paljon töissä, eteenkin parina viime viikkona\n- Mökkeilyä, juhannuksena ja heinäkuun lämpimänä viikkona\n- Paljon kotihommia, siivoamista, pyykinpesua, tiskien pesua, tätähän se arki on\n- Kesäherkkuja ei voi vastustaa, grilliruokaa, uudet perunat ja valkosipulisilli ja mansikkakakut\n- Omien tavaroiden läpikäymistä ja niiden myymistä, tämä projekti jatkuu vielä syksyä kohti\n- Laiskoja päiviä, kun ei ole jaksanut edes sängystä nousta, parasta\n- Kavereiden näkemistä hieman enemmän ja enemmän kuulumisten vaihtoa puhelimen välityksellä\n- Ihanien blogityttöjen tapaamista\n- Lukuisia shoppailukertoja ja muutamia kivoja löytöjäkin\n- Monien uusien kosmetiikkatuotteiden testaamista\n- Tuleva viikonloppu sisältää Porin omat festarit Porisperen, johon osallistun! Mä niin ootan Haloo Helsinkiä, Sannia ja Vesalaa\n- Nauttimista, mitä kesä olisi, jos siitä ei nauttisi täysin rinnoin?\nMitä teidän kesät ovat sisältäneet tähän asti ♥\nJenny Männistö 2. elokuuta 2017 klo 13.33\nTosi kivoja juttuja oot jo ehtinyt tekee ja ihanan raikkaita kuvia 😍❤\nEmmi 4. elokuuta 2017 klo 13.48\nNiimpä, vaikka kesä on kyllä sujahtanut ihan hetkessä loppumetreilleen! :-D Kiitos Jenny ♥\nSara V 2. elokuuta 2017 klo 14.04\nOnpas kivoja juttuja mahtunut sun kesään :) Mustakin tuntuu, että joka kesä hurahtaa ohi vaan entistä nopeammin!\nNiin on! Aika se vaan juokseen eteenpäin, voispa välillä vähän hidastaa.. :-D\nJasmin❤ 2. elokuuta 2017 klo 17.23\nMustakin tuntuu et se kesä oli ja meni, mutta erittäin kiinnostava postaus & ihanat kuvat ♥\nEmmi 4. elokuuta 2017 klo 13.49\nNäimpä! Voi kiitos ihanasta kommentista Jasmin ♥\nFiiia 2. elokuuta 2017 klo 19.16\nKuulostaa ja näyttää tosi ihanalta sun kesä! Ja pakko myös sanoa, että sulla on kyllä upea ulkoasu täällä blogissa, jotenkin simppelillä tavalla tosi toimiva :)\nEmmi 4. elokuuta 2017 klo 13.50\nVoi kiitos paljon kommentista Fiia, tuli tosi hyvä mieli ♥\nveera kaisla 2. elokuuta 2017 klo 22.27\nSun kesä on kuulostanut todella kivalta. Ihania kuvia muuten :)\nSitä se on ollut! Kiitos superisti :)\nSofia 2. elokuuta 2017 klo 23.45\nSun kesä kuulostaa tosi ihanalta! :) Mun kesään on kuulunut pikkusiskon kanssa kotona olemista, Suomen sisällä reissaamista, festareita, kavereita ja valokuvausta :) Pidä hauskaa festareilla! Haloo Helsinki on varmana aivan tajuttoman hyvä livenä! Tai näin oon ainakin kuullut :)\nEmmi 4. elokuuta 2017 klo 13.51\nSitä se on joo ollut, eikä sunkaan kesä kuulosta yhtään sen pöllömmältä :) Kiitos ja pidetään hauskaa ♥\nReetta 3. elokuuta 2017 klo 11.24\nKivoja juttuja oot ehtinyt kesän aikana tekemään :) Tosi kivoja kuvia!\nVoi kiitos kommentista, kiva kuulla! :)\nThis is good 4. elokuuta 2017 klo 9.49\nKiva postaus ja kivoja kuvia :) aloin sun lukijaks! :DD\nVoi kiitos, tervetuloa lueskelemaan ♥\n☆Saga☆ 4. elokuuta 2017 klo 12.32\nIhania kuvia <3 Ja tosi kivoja juttuja!\nKiitos Saga, niin on ollut kesä täynnä ikimuistoisia juttuja ♥\nKiia Innanmaa 4. elokuuta 2017 klo 15.23\nAivan ihana postaus!! Mun kesä on lähinnä sisältänyt töiden tekoa oikein olan takaa, mutta nyt on onneksi enää muutama työvuoro jäljellä munkin kesälomaan :)


Pyöränkuljetuslaukut – Laaja valikoima netissä | Bikester.fi\nkova kuori 5\npehmustettu laukku 23\n339,95 € 214,95 €\nMTBag Race Polkupyörän Kuljetuslaukku sis. haarukkasuojuksen, black\nPakGo X Pyörän kuljetuslaukku\nPolkupyörän Kuljetuslaukku, black/blue\nTwo Kiekkokassi, black\nMTB Kiekkokassi 2 kpl, black\nTRAVELBag Polkupyörän Kuljetuslaukku, black\nROADBag Light Polkupyörän Kuljetuslaukku, green\nMTBag Travel Polkupyörän Kuljetuslaukku sis. haarukkasuojuksen, black\nUniversal Bike Bag Laukku, black\nPyöränkuljetuslaukut – keksintö, joka suojaa arvokasta kulkupeliäsi\nOnko tiedossa pyöräretki mökille, ja osa matkasta taittuu junan kyydissä? Vai pakkaatko kenties fillarin talvitelakalle kesää odottamaan? Polkupyörän kuljetuslaukku on kätevä suoja varastoon laitettavalle pyörälle tai lentomatkustukseen. Pakkaat polkupyörän helposti laukkuun myös automatkan tai junamatkan varalle. Voit matkustaa rauhallisin mielin tietäessäsi, että pyörä ei vaurioidu matkalla. Laajoista valikoimistamme löydät pehmeä- ja kovapintaiset pyöränkuljetuslaukut huippuvalmistajilta.\nValitse pyörälaukku käyttötarkoituksen mukaan\nPolkupyörälaukku kannattaa valita käyttötarkoituksen mukaan. Kevyin laukkumalli on pyörän ylle vetäistävä polkupyörän kuljetuspussi, joka estää ajokkia pölyyntymästä. Hiukan kehittyneempi malli taas on kokonaisen pyörän päälle puettava, topattu kuljetussuoja. Jykevämmät laukut on tarkoitettu käytettäväksi siten, että renkaat ja haarukka irrotetaan rungosta ja pakataan omiin säilytysosioihinsa. Valikoimassamme on pehmeä- ja kovapintaisia laukkuja sekä hybridimalleja, joissa yhdistyvät pehmeä- ja kovapintaisen laukun parhaat ominaisuudet. Pyörää kuljetettaessa tai varastoitaessa on tärkeää ehkäistä mahdollisen paineen kohdistumista vain yhteen kohtaan, jotta pyörä ei pääse taipumaan mutkalle. Useimmissa laukkumalleissa rakenne on suunniteltu siten, että paine jakautuu ulkokuorelle tasaisesti. Pyörän akselit eivät pääse puhkaisemaan laukun sisäpintaa siellä olevien vahvikkeiden ansiosta.\nTukeva laukun runko kestää kuljetuksessa mahdollisesti tulevia iskuja, ja kovakuorinen laukku on luonnollisesti parempi kuin pehmeäpintainen. Pitkänomaisen pyörälaukun alakulmassa on tukevat pyörät, joiden avulla laukun rullaaminen sujuu helposti. Kantokahvan avulla laukun voi nostaa varaston hyllylle tai autoon. Pyörän haarukkaa varten on useimmissa malleissa oma pidike, joka on pehmustettu ja varustettu solkikiinnikkein. Laukussa on pehmustettu sisäpuoli, jonne runko kiinnitetään soljilla, jotta se pysyy tukevasti paikoillaan kuljetuksen aikana.\nKovapintaisten laukkujen materiaali on matkalaukuista tuttua, kolhunkestävää muovia. Pehmeäpintaisten laukkujen kangas puolestaan on tukevaa, kulumista kestävää ja päällystettyä keinokuitukangasta, joka ei ime kosteutta itseensä eikä pääse täten helposti homehtumaan varasto-olosuhteissa. Joissakin malleissa mukana tulee pienempi laukku, joka on tarkoitettu oheistarvikkeille, kuten kypärälle. Pyörän kuljetuslaukku on suunniteltu siten, että voit asetella erikokoiset laukut sisäkkäin silloin kun niitä ei tarvita. Ne mahtuvat pieneen tilaan vaikkapa hotellihuoneen nurkkaan. Tarkista kunkin mallin kohdalta, minkä kokoiselle polkupyörälle ja mille rengaskoolle kukin laukku on tarkoitettu. Kun kuljetusmatka on tehty, varsinainen matka voi alkaa – ei kun satulaan ja ajamaan, tietysti Bikesterin kautta!\nPyöräilijän unelmaosoite Bikester\nPidätkö pyöräilyn tuomasta vapauden tunteesta? Olet oikeassa paikassa! Me Bikesterilla ymmärrämme pyöräilykulttuuria ja pyöräilijöitä. Tutustu laajaan valikoimaamme, josta löydät omasi yli 40 000 tuotteen joukosta! 100 päivän avokauppa ja maksuton toimitus yli 99 € tilauksille ovat valttikorttejamme.


Kaikkea kirjasta: Risto Kormilaisen Hartauskirjat 1980-90-luku\nRisto Kormilainen on julkaissut 1980-90-luvulla kolme hartauskirjaa: Ystävien maa (1983), Siunausta sinulle (1995) ja Vie vihreälle niitylle (1999)\nParin sivun mittaiset kirjoitukset on jaoteltu kahdeksaan osaan: Tielle vain, Saviseimeen syntynyt, Omat kasvot Jumalan peilissä, Ristin hiertymä, Onko heitä? Kun on paineet, Sinun seurakuntasi, Puhelu kotiin. Tässä hartauskirjassa ei ole kuvitusta, mutta se ei tee tästä hartauskirjasta sisällöltään yhtään mitättömämpää.\nTiemme on viitoitettu. Jeesus kulkee edellämme. Jään miettimään, miten yhtenäisesti pystymme tätä tietä kulkemaan….\nKuinka me uskallamme tunnustaa rakkautemme Jeesukseen? Olenko valmis tähän rakkauteen aina ja ikuisesti?\n”Kristinusko on armouskonto. Ihmisen ei tarvitse viimeiseen pisaraan asti puristaa suorituksia ja tekoja ansaitakseen autuuden. Kristitty ihminen luottaa kokonaan Vapahtajaan ja Hänen hankkimaansa ansioon pitkällä ristintiellä. ” (s. 13)\nTämän kertomuksen myötä sain jonkinlaisen rohkeuden tunteen, että uskaltaisin jonain päivänä matkustaa Israeliin. Vielä kaksi vuotta sitten, olisin sanonut, etten siihen maahan koskaan matkustaisi….\nOmat kasvot Jumalan peilissä\n”Jumalan peilin edessä emme vain pistäydy aamuisin, vaan elämme, olemme ja liikumme koko ajan suuren peilin edessä.” (s. 29)\nKuinka voimakkaasti minä kokisin Damaskoksen tien….\nOnhan enkeleitä? Ollaanhan me enkeleitä toisillemme?\nKun on paineet\n”Ei pakosta tarvitse rukoukseen sanoja vääntää. Turhaan kaunistelet sanoillasi. Jumala kuulee lyhyin sanoinkin. Huokauksinkin.” (s. 71)\nMikä on minun seurakuntani? Mihin minä ikävöin?\n”Jumalan varassa eläminen on kokonainen kiitos. Hänen hyvyytensä ja armonsa ympäröimänä ihminen on kokenut jotain taivaasta, jotain lohdutuksesta, jotain täydestä elämästä, vaelluksesta.” (s. 85)\nHartauskirjan tekstit, Raamatun lauseet ja virsien sanat sekä kauniit kuvat ovat koskettava tapa muistaa läheistä tai ystävää merkkipäivänä. Kirja tuo myös lohtua omaan arkeeni, elämäni kipukohtiin.\nAjatuksiani ja poimintoja hartausteksteistä:\nMuistathan minua Jumala…..\nOn sellainen kiittävä mieli\nKiitollinen eletyistä vuosista… silti moni syntymäpäiväni on ollut kipua täynnä… kunpa minulle riittäisi se, että Jumala muistaa aina syntymäpäiväni, vaikka kukaan muu ei sitä sillä tavalla huomioisi….\nRisto Kormilaisen teksteissä on vahvasti Lapin tunturit läsnä. Kunpa minäkin jonain päivänä pääsisin sen luonnon maailman kokemaan…\nLuovuutta koko elämä\nJumala näyttää meissä luovuutensa voiman.\n”Kaste muistuttaa meitä joka päivä siitä, että olemme Jumalan perheen jäseniä. Kaste kertoo ystävyydestä ja Luojan isällisestä rakkaudesta meitä kohtaan.” (s. 14)\nMinä epäilen, huudan, kapinoin ja itkenkin! Juuri nämä sanat, juuri tähän hetkeen….\nVie Jumala minut perille….\nJumalan ja maailman lapsi\nSaamme olla aina Jumalan lapsia.\nMinä uskon Jeesuksen Kristukseen\n”Usko asuu toivossa”\n”Jeesus on seissyt rinnallamme huomaamattomana, kulkenut kanssamme ja taluttanut kaikkein pahimpien paikkojen läpi.”\nJumalan päivän posti on Raamattu.\nJumalan Äidin kasvot\nJumalan edessä tarvitaan hiljaista rukousta ja tehtäviin suostumista.\nJumalalle voi aina puhua.\nJeesuksen ristissä on meidänkin kärsimyksestä.\nYksinpuhelu läheisen haudalla\nKäyn aika harvoin isovanhempieni haudoilla…. Miten on sitten, jos ja kun sinne saattelen vanhempani….\nSyvyydestä nousee ilo\nElämän kirjavuudesta iloni kumpuaa.\nTästä tekstistä huomaan hartauskirjojen kohderyhmän, iäkkäät ihmiset.\nJeesus, ystävänä vierelläni.\nKiitollinen kotikirkostani. Kiitollinen, että voin käydä muissakin kirkoissa.\n”Ehtoollispöytä on sydänten yhteyksien pöytä.”\n”Ehtoollispöytään tullaan Jeesuksen ystävinä armahdettaviksi.”\nSen Jumalan syliin\nKaikessa turvaan Jumalaan.\nHyväilevän kesätuulen hipaisu\n”Pyhä Henki pitää meitä elämän syrjässä kiinni juuri silloin, kun omat voimamme ehtyvät ja loppuvat.”\n”Jumala on huolten purkupaikka. Usein tulee tunne, että ei jaksa kantaa menneisyyden asioita.”\n”Taivaan kodissa on tilaa jokaiselle.”\n”Kuolemassa saamme riisua väsyneen ja raihnaisen ruumiin ja saamme tilalle uuden. Jumala pukee meidät uuteen pukuun.”\nKaiken armostasi sain\nKristuksen otteesta ei tarvitse luopua.\nPuhuttelevat hartaustekstit, Raamatun jakeet, virsien säkeet ja Kormilaisen runot luovat tästä hartauskirjasta elämään voimaa ja uskoa.\nMinulle tärkeimpiä poimintoja hartausteksteistä:\nPsalmi 23, Paimenpsalmi on myös minulle yksi rakkaimmista psalmeista. Minulla ei ole taulua, jossa Jeesus on kuvattu lammaslauman keskellä. Meidän seinällä sen sijaan on toinen tunnettu taulu: Suojelusenkeli ja lapset sillalla.\n”Jumala on elävän veden lähde. Hänen läsnäolonsa antaa meille päivästä päivään uusia voimavaroja.”\nRakkaus kulkee edellä\n”Jumalan rakkaus kulkee aina askeleen, kaksi meitä edellä.”\n"Jeesus ohjaa meitä oikealle tielle, kohti määränpäätä."\n”Tärkeää on yhteys Jumalaan ja toisiin ihmisiin. Ne hoitavat ja auttavat jaksamaan monissa elämän käännekohdissa.”\n"Hyvä Paimen tuntee meidät läpikotaisin. Jeesus johtaa omaa laumaansa, puolustaen ja turvaten sen elämää. Hän kulkee laumansa keskellä."\n"Jumala näyttää oikeaan tien ja johdattaa meitä kulkemaan sillä tiellä, vaikeuksista huolimatta."\n"Jeesus on lähellä niin pimeissä laaksoissa kuin kirkkaissa hetkissä. Hän opastaa turvallisesti läpi pimeän laakson."\n"Jumala on kutsunut meidät kohtaamaan todellisuuden sellaisena kuin se meitä vastaan kunakin hetkenä ja päivänä tulee. Pelkojen pimeässä laaksossa liikkuu kanssamme Herra itse."\nToivo on valoa nähdä eteenpäin\n"Jumala luo meihin uusia toivon virtoja, jotka avartavat näkemään uusiakin mahdollisuuksia vastoinkäymisissäkin."\n"Jumala tarjoaa meille vihreiden niittyjen paikan sanassaan."\n"Lepo on välttämätöntä niin kehollemme kuin sielullemmekin. Jeesuksen läheisyys avaa elämäämme tarkoituksen ja päämäärän."\n"Jumala yllättää arjen keskellä. Saamme tehtäviä, joita emme olisi koskaan uskoneet saavamme. Näemme, että Jumala toimii meissä ja meidän maailmassamme."\nTähän asti ja edemmäs vielä\n"Menneiden sukupolvien koettelemukset, muistot – niissäkin on ollut esirukoukset ja Jeesus lähellä."\n"Kiitos kertoo yhteydestämme Jumalaan ja toinen toisiimme."\n"Jumalan kämmenellä on levollinen olo."\nSuo meille tänään suojasi\n"Saamme rukoilla itsellemme ja matkakumppaneillemme Jumalan suojaa."\n"Ristin miehellä on vara laskea vihaavan ylle anteeksiantavat, ystävyyteen ja yhteyteen johdattavat kätensä."\nIsäntä pitää huolen vieraistaan\n"Jumala osoittaa ystävyyttään meille niin hyvinä kuin vaikeinakin päivinä."\nSuloista on sovinto\n"Jeesus kutsuu laumasta eksyneet luokseen, ei moittien, vaan rakastaen ja ilon lahjoittaen. Jeesuksen risti on hyvän paimenen sovinnon sauva."\nJeesus tunnistaa nimestä\n"Jumala on kutsunut meidät nimeltä."\n"Jeesus lähestyy meitä hienotunteisesti: ei tyrkyttäydy tai tuppaudu, mutta on käytettävissä. Jeesuksen lupaukseen olla kaikkina päivinä kanssamme on hyvä turvautua kaikissa matkan vaiheissa."\n"Saamme tuoda kaiken sydäntä painavan Jeesuksen eteen."\nTyhjät uomat täyttyvät\n"Ihmisen sisin on uoma, johon Jumala haluaa laskea aina raikkaan ja elävän veden."\n"Jeesus liikkuu ylösnousseena Vapahtajana maailmassamme. Hän on siellä, missä sinä olet."\nVaikeuksiin kätketty siunaus\n"Jumala on mukana vaikeuksien lävistäessä meidät. Sinettinä siitä ovat Jeesuksen vaikeuden ja kärsimykset."\nJumalan perheväen keskellä\n"Kaste on kutsu Jeesuksen ystävyyteen. Meistä on tullut Jumalan perheväen jäseniä."\n"Elämän loimet – Ylösnoussut Kristus käärii kankaamme talteen ja vien Isän kotiin, jossa on tilaa kaikille erilaisille kankaille."\nRisto Kormilainen: Ystävien maa, Risto Kormilainen, 1983\nMistä hankittu: kaukolaina Muhoksen kunnankirjasto\nRisto Kormilainen: Siunausta sinulle, Lasten Keskus, 1995\nValokuvat: Tapani Romppainen\nRisto Kormilainen: Vie vihreälle niitylle, LK-kirjat, 1999\nMistä hankittu: lainattu Lapuan kunnankirjasto\nLähettänyt Kaikkea kirjasta klo 20.22.00\nTunnisteet: 1983, 1995, 1999, Kormilainen Risto, lainattu kirjastosta, Lasten Keskus, LK-kirjat, Romppainen Tapani, Siunausta sinulle, Vie vihreälle niitylle, Ystävien maa


Toimitusehdot - lisaravinnekauppa.fi\nMeillä on edulliset hinnat, teidän ei tarvitse maksaa kivijalkaliikkeen vuokria tai muita kuluja, koska toimimme vain verkossa.\nTuotteiden hinnat on esitetty tuote-esittelyjen yhteydessä. Tuotteisiimme sisältyy arvonlisävero. Veroerittely näkyy tilausvahvistuksessa.\nLisaravinnekauppa.fi verkkokaupassa maksu tapahtuu Paytrail, Klarna Checkout ja Paypal palveluiden kautta.\nKlarna Checkout on turvallinen ja helppo tapa ostaa verkkokaupasta niin mobiililaitteella kuin tietokoneella. Käytössäsi on suosituimmat verkkopankit (Nordea, Osuuspankki, Danske Bank, Aktia, Säästöpankki, S-pankki), luottokortit (Mastercard, Visa, Visa Electron, Maestro), Klarna lasku (14 päivää korotonta maksuaikaa ilman lisäkuluja) ja Klarna tili.\nPaypal on turvallinen ja suosituin maailmanlaajuinen verkkokauppojen maksutapa vaihtoehto.\nPaytrail on markkinoiden kattavin suomalainen verkkomaksupalvelu.\nPakkaus- ja toimituskulumme riippuvat valitusta toimitustavasta ja ne lisätään automaattisesti tilauksen loppusummaan. Toimitusmaksut: SmartPost / Postin noutopiste 3,90€ ja Matkahuolto Lähellä-paketti 9,90€. Näissä toimitustavoissa jos tilaussumma on vähintään 50 euroa(postipaketti) tai 70 euroa (Schenker), emme veloita toimituskuluja. Postipaketin toimitus haluamaasi osoitteeseen esim. kotiin tai töihin 9,90€. Noutamattomista paketeista veloitamme 13,80€.\nTilaukset toimitetaan asiakkaan valitseman toimitustavan mukaan. Lähetämme tilaukset mahdollisimman pian, yleensä samana tai seuraavana päivänä. Aina tilauksen yhteydessä lähetämme asiakkaan sähköpostiin tilausvahvistuksen (toimii myös kuittina) sekä postin/matkahuollon seurantakoodin. Myös nouto varastoltamme Ylöjärveltä/Tampereelta onnistuu.\nLisaravinnekauppa.fi toimii tuotteiden jälleenmyyjänä, kaikkien tuotteiden tuotevastuu on tuotteiden valmistajalla/valmistuttajalla.\nAsiakkaalla on 14 päivän vaihto- ja palautusoikeus. Postipaketin palautus: Kiinnitä/kirjoita lähetyksen päälle meidän palautustunnus ja vie lähetys postiin. Matkahuollon paketin palautus: Menet matkahuollon palvelupisteeseen, annat paketin ja koodin. Kun saamme tuotteen takaisin ja toteamme, että tuote on avaamaton, käyttämätön ja muuttumaton saat rahasi takaisin, vähennettynä 11,90€ käsittely- ja toimituskuluilla\nEU:ssa säädettiiin direktiivejä, joten tämän pitää näkyä täällä:


Motorolan huippusuosittu Android-puhelin uudistuu, uusia tietoja ominaisuuksista - Puhelinvertailu\nHoloFlex on taipuva 3D-näyttö mobiililaitteeseen\nMotorolan Android-malliston yksi kulmakivistä on ollut edullinen Moto G -malli. Kyseistä mallia on tuotettu nyt kolmen sukupolven ajan, ja uusi neljäs sukupolvi esitellään näillä näkymin parin viikon päästä Intiassa.\nLenovon omistaman Motorolan uusin laite vaikuttaa jatkavan siitä mihin edeltäjät jäivät. Kyseessä on edullinen, mutta keskihintaluokan ominaisuuksia tarjoava malli.\nTietojen mukaan tällä kertaa Motorola tuo markkinoilla kaksi eri varianttia, joiden ominaisuuden eroavat hieman. Tarjolla on joko 2 tai 3 gigatavua RAM-muistia, 16 tai 32 gigatavua tallennustilaa sekä 13 tai 16 megapikselin kamera.\nLisäksi molemmista laitteista löytyy lasertarkennus, 5 megapikselin etukamera, NFC sekä tietysti Android. Muut tekniset tiedot ovat vielä hämärän peitossa, kuten myös hinnoittelu ja saatavuus.


Kytkimen jousen arvot? | Kelkkalehti.com - keskustelut\nKytkimen jousen arvot?\nKeskustelun 'Korjaamo' on aloittanut käyttäjä ÄRRRÄ, 23/10/11.\nEli, Yamahan manuaalissa on mainittu jousen esijännitys sekä jousen jäykkyys, eli esim 2,5kg/mm ja esaria 35kg. On tarkoitus kokeilla matalampaa kytkentää siten että yläpää pysyy samana. Pitääkö silloin ottaa muuten samoilla spekseillä oleva jousi joka on vaan lyhyempi, vai pitääkö ostaa sellainen jousi joka on pienemmälle esijännityksellä mutta muuten jäykempi?\nKytkimen liikevarahan on periaatteessa hihnan leveyden määrä? Eli jos joku osaisi laskea nuo newtonit oikein.\n24,5N/mm (2,5kg/mm), esijännitys 343N (35kg)\nTilauksessa oleva jousi:\n24,5N/mm (2,5kg/mm), esijännitys 294N (30kg)\nEli pienempi esijännitys tehdään lyhyemmällä jousella. Mutta..johtaako tuo nyt automaattisesti siihen että pitää olla väkevämpi jousi jos halutaan sama jousivoima kasaanpainettuna kuin alkuperäisellä jousella. Tietääkseni nuo jouset on lineaarisia. Tuohon varmaan löytyy laskukaava, mulla ei vaan sellaista nyt ole. Joku viisaampi osaa auttaa?\nVs: Kytkimen jousen arvot?\nEi kun katsot jousitaulukosta alkujäykkyyden/loppujäykkyyden nykyiselle jouselle jonka perusteella valitset toisen sopivan jousen jossa pienempi, esimerkiksi 30kg alkujäykkyys ja sama loppu kun nykyisessä jousessa.\nedit; eli kerro vaikka sen nykyisen jousen värit niin voin katsoa sopivan taulukosta\nJatketaas juttua tähän. Mun kelkka on alkujaan pätkä 06, eli välitykset on ollu 24/38. Jousina ykkösessä kelta-hopea-kelta ja kakkosessa pinkki.\nPainot jne. vakiokamaa. Nyt kelkassa tulee olemaan 22/38 välit, vetopyörinä on vakio 9 sijasta 8 hampaiset ja mattokin venyny 365 pitkäksi.\nMitäs jousia raati suosittelis, kun haluaisin laskea kytkentäkierroksia alemmas eikä mitään järkyttäviä huippunopeuksiakaan tarvita? Joku 150 riittää ;D\nMä oon näistä asioista ulkona ku lumiukko, enkä tiedä vielä edes mitä kaikkea pelkästään noilla jousilla saa aikaan. Kaikki toki vaikuttaa kaikkeen.\nYampin jousi, yellow-silver-yellow. Ja hakusessa alempi kytkentäkierrosmäärä, kun tuolla ameriikan puollla kehuvat kovasti että on parempi. Nuo kytkimen jouset on halpoja joten sama kai se on kokeilla.\nJa se tässä tavallaan ongelmana oli että tuo yamahan manuska ei kerro arvoja niinku muut. RXL:ään oli helppo valita jousi ku alkup. oli 120-300, ja halusin kytkennän ylemmäs joten ostin 140-300 ja 165-300 jouset. Manuaali ilmoittaa arvot tuollai niinku ylempänä postasin. Eikä ole siis tietoa mulla ainakaan että mikä esijännityksen määrä vaikutta minkäkin verran kytkentäkierroksiin.\nJos sulla on joku taulukko niin kerro toki, ehdin jo pari jousta tilata mut tietäis että menikö pieleen.\nSe vakio on 35/118\nvihr-pink-vihr on 30/121 (90501-581L6-00)\nOk. Mitäs arvoja on yellow-blue-yellow ja yellow-pink-yellow?\nY-P-Y (90501-581L5-00) on 30/113\nJa Y-B-Y 20/101 (90501-556G7-00) löytyy vanhan taulukon mukaan vain lyhyenä jousena, eli vanhempiin jammuihin\nEli tarvit pitkiä jousia, ei lyhyitä\n90501-580A1 24.5 (2.50) 196 (20) Yellow-Blue-Yellow 81.4mm\nNytron manuskasta löytyy yellow-blue-yellow tuolla numerolla ja 81,4mm.\nEli tuo y-b-y alkaa olla jo liika löyhä. Yellow-pink-yellow pitää kokeilla. Osuu loppupäästä kuitenki aika liki.\nNiin ja kiitoksia avusta.\nVoit myös laskea kytkentää pienemmillä rullilla.\nVaikuttaako ne yläpäässä miten?\nKiertää vähemmän koko alueen läpi\nEli kuormaa konetta enempi?


The Man with No Name: Elokuvien kommentit - Leffatykki\n25.07.2019 klo 15:20\nAlkupuolihan oli siis samaa taattua kasarilaatua kuin ensimmäisessä osassa, mutta loppu jotain aivan käsittämätöntä. Elokuvan murhaaja olikin siis jokin rokkaava pirulainen, jonka musikaalityyppiset musikkiesitykset aiheuttivat myötähäpeää jollaista en ollutkaan ennen kokenut. En suosittele ketään katsomaan tätä tekelettä, vaikka saattaisikin kuulostaa mukavan camp-henkiselle. Katsokaa vaikka ensimmäinen tai kolmas osa uudestaan.\n26.02.2019 klo 23:33\nEi ollenkaan niin huono kuin sanotaan. Remakena tätä oli vaikea pitää sillä tarinassa oli hyvinkin vähän samaa. Itselläni ei ollut kuitenkaan tylsää hetkeä tätä katsellessa. Käsikirjoittaja oli kuitenkin monesti pihalla elokuvansa kanssa, esim. selittämättömät terrorismi ja Natsi-Saksa viittaukset, mutta elokuva painottikin onneksi hyvään tunnelmaan. Kässäriä lukuunottamatta olivat elokuvan elementit kunnossa.\n24.11.2017 klo 20:13\nPienemmällä budjetilla tehty kahden aiemman leffan väliin sijoittuva elokuva. Juonessa ei ole paljoa kehumista, mutta ihan hienojakin kohtauksia löytyy. Kyllä tämän katso vaikkei odotukset ollutkaan korkealla. Annan 2 tähteä\n25.02.2014 klo 01:35\nRautaa, Pulpin kanssa Q:n parhaat.\n20.01.2014 klo 21:29\nParas Kaurismäen lyhytfilmi.\nMusa ja ohjaus 5/5


VR.fi alennuskoodi tammikuu 2022\nKatso VR.fi uusimmat alennuskoodit, edut ja tarjoukset tammikuu 2022. Hyödynnä VR.fi alennuskoodi ja säästä selvää rahaa. Olemme etsineet tälle sivulle verkkokaupan alekoodit, kampanjakoodit, tajouskoodit sekä tarjoukset.\nVR.fi myy junaliput netissä. Verkkokaupasta voi ostaa VR liput kaikkiin juniin. Katso VR alennuskoodi ja verkkokaupan alennus-edut säästä rahaa lipuista.\nVerkkokauppa tarjoaa myös kanta-asiakkaille Veturi-palvelun. Veturi-palvelussa saa junaliput alennus-etuhintaan sekä muita etuja. Kun junaliput haluaa hankkia mahdollisimman halvalla, kannattaa ne ostaa ennakkoon.\nKannattaa myös VR alennus-etujen ehdot. Esimerkiksi kelpoisuus voi olla vain tiettynä viikonpäivinä tai alennus on voimassa vain tietyllä reitillä yhteen suuntaan. Myös laivajuna ja muut vastaavat tarjoukset ja alennukset kannattaa hyödyntää.\nSiirry VR.fi -sivustolle tästä >> ( vr.fi )


Tervetuloa huhtikuu! - Juoksujalkaa\nLifestyle | 06.4.2016\nTässähän meinasi ihan unohtua maaliskuun kuvatunnelmat loman jalkoihin! Nyt kuitenkin ollaan takaisin kiinni arjessa ja huhtikuu jo pitkällä.\nMoni saattaa laskea vielä maaliskuun talvikuukaudeksi, mutta minä en, vaan itselläni keväthehkutukset alkavat vuosittain heti helmikuusta selvittyä. Valoisuus lisääntyy, aurinko paistaa, asvaltti näkyy, lämpötila nousee – joka vuosi yhtä ainutlaatuista! Tänä vuonna koko alkuvuosi on ollut erilainen ja kovin ihmeellistä aikaa. Ja sitähän se tulee jatkossakin olemaan. <3\nAlkuvuosi on mennyt myös omalla tavallaan vähän ohi väsymyksen, sairastelun ja huonovointisuuden vuoksi. Kuitenkin heti ensimmäisen kolmen raskauskuukauden sekä flunssan jäätyä taakse, koin valtavan virkistäytymisen ja normaali kevätolo tuli kuvioihin! Intoa ja tarmoa tuntuu riittävän ja liikunnatkin sujuvat jälleen omalla painollaan – vaikkakin ne ovat tietysti muuttuneet aiemmista treenirutiineista. Nautin joka askeleesta!\nPitemmittä puheitta, tässä maaliskuun tunnelmat, joka huipentui pääsiäiseen ja tietysti aina odotettuun kellojen siirtoon. Sellainen tunne, että huhtikuusta tulee hyvä.\nOnnittelut raskaudesta ja siitä, että olet päässyt jälleen liikkeelle! Minulla tyssäsi juoksut kahden raskauskuukauden jälkeen 🙁\nKiitos! Ja paljon onnea myös sinne 🙂 Toivottavasti olet päässyt tekemään jotain muuta liikuntaa, vaikka kävelyä? Itsellä tuntuu ainakin olo heti paremmalta, kun pääsee edes vähän liikkumaan.


HP 6715s @ verkkokauppa.com 399 | sivu 8 | MuroBBS\nHP 6715s @ verkkokauppa.com 399\nViestiketju alueella 'Kannettavat tietokoneet: PC & Mac' , aloittaja Ilja`, 24.06.2008.\nTässä nyt itse olen jokusen viikon koneella touhunnut ja ihan tyytyväinen olen ollut koneen ominaisuuksiin. Bioshock on pelattu kyseisellä koneellä läpi 1024*400 resoluutiolla. Detaileja tietty karsittu. Counter Strike source pyörii vallan loistavasti samalla resolla ja detailit tapissa. Aquamark3 antaa pojoja 22302. Enempi mielestäni sain ku maksoin\nOttia tuota, itselläni on samainen 6735s läppäri Sempronilla, ja tänään kokeilin ensimmäisen kerran hieman pelailla. Imaisin Steamista vanhan Day of Defeatin, jota tämä vehje onnistui pyörittämään ~40-80 fps keskiarvolla. Tätä kokemusta vasten nuita "täysin smooth Max Payne 2" -kokemuksia ja muita vastaavuuksia on hieman vaikea jotenkin uskoa\nMikäs tässä olettamuksessa nyt on ongelmana? Eikös 40-80 fps ole melkoisen hyvä arvo? Vai oletatko, että tuolla pelillä pitäisi pojahtaa 200 fps:ää jotta tulos olisi vertailukelpoinen muihin?\nMax Payne 2:n framereittejä en sen kummemmin mittaillut, mutta olisiko silmämääräisesti tapit kaakossa natiiviresoluutiolla 30 fps:n luokkaa, mikä minusta on koko lailla "smooth" -pelikokemus. Arvio voi olla subjektiivinenkin, mitenkäs minä tiedän millainen vaatimustaso kelläkin on - joku hifisilmä voi olla sitäkin mieltä että alle 60 fps:n tulokset ovat hirveää tökkimistä.\ntuli mieleen, että olisko järkevää prosessorin vaihto tohon hp:eehen, jos kerran prosessori on irottettava?\nLiekö mahtaa mainittavaa saavutettavaa lisäarvoa tästä olla. Yleensä varmaan helpompaa / halvempaa vaihtaa koko konetta, ainakin saavutettavaan tehonlisäykseen nähden.\nJos tosiaan "alle tonnin huippupeliläppäri" on tähtäimessä niin tuohon aikaisemmin mainitun Tietoaseman HP dv5-1095eo:n arvosteluunkin törmäsin:\nOuto juttu sinänsä ettei tuokaan kone saa "kuin" 3900 pojoa 3dMarks06:ssa. Vaikka arvostelijan mukaan Crysiskin pyörii koko lailla medim-high detaljeilla, silti olisin odottanut hieman parempia tuloksia 9600GT ohjaimelta. Liekö jäpittää 2,3 Ghz dualprossu tuossa sitten vastaan.\nArvo tuntuu pieneltä koska pöytäkoneeni Q6600 + HD4750 liipaisee vakiokelloilla kevyesti 14 000 pointsia 3dMark06:ssa. Kummaa.\nDell Precision 7550 (VDXHP)\nKannattaakohan tuohon vermeeseen vaihtaa XP Professional tuon Vista Home basicin tilalle? Vista lienee tehosyöppö? Kone tulee lähinnä DVD toistoon, satunnaiseen surffaukseen ja ehkä tulee koitettua VHS -> DVD tallennusta.\n[signature]Q6600, P5K, 2gt, 8800GTS 320mt, 820Gt, 22" Samsung 226BW[/signature]\nVaiha ihmeessä. Mulla ainakin väheni tietokoneen "raksutus" ja ei tarvii enää venailla esim. käynnistyksen kanssa. Muistia on käytössä xp:llä noin 300-400 megaa ilman suurempia ohjelmia ja vistalla oli jopa 1000 megaa. ja eipä luulis dvd:tkäään pätkineen niin vaan.\nOff topik, mutta suosittelen käymään tuolla : tässä oli referrerilinkki\nOnko kukaan koittanut ulkoisen usb-äänikortin kanssa? Itsellä menee hermot kun asensin Lexiconin Alphan ja ääntä tulee ja menee mutta bonuksena tulee sellaista raksuvaa särinää, kuin digitaalista säröä vaikkei ole kiinni kuin luurit. sama juttu joka ulostulon kanssa vaikka tosiaan mitään ei kiinni ja kaikki säätimet paitsi monitor mix kiinni. Kaverilla kanssa ollut jotain ongelmaa HP:n koneen/usb-äänikortin kanssa. liekö yhteyttä, en tietä kun en asiantuntija ole.\n-Niksa-:lle viikon bannit referrerilinkin postauksesta.\n[signature]Jos näet valoa kulkemasi tunnelin päässä, on parasta juosta - sillä se on luultavasti juna.\nhttp://www.pitwall.org - F1-manageripeli vailla vertaa[/signature]\nAlkuperäinen kirjoittaja Sähkökurpitsa\nOnko minun koneessa jotain vialla? Ei nimittäin sorsa pyöri kunnolla edes minimi resolla/detailjeilla. Toisaalta BF2 pyörii ihan hyvin. Multiplayerinä siis molempia testattu..\nVaikea minunkin on kuvitella Sorsan pyörivän kummoisesti edes minimidetaljeilla jos vanhaan HL1-moottoriin perustuva DoD pyörii hädintuskin pelattavasti. Pitää kokeilla tuota Max Payne 2:sta tänään että saa vähän suhteutettua muiden kokemuksiin\nEdit: Tuli vanhaa counter-strikea kokeiltua 1024x768 -resoluutiolla feat 16-bit värit eikä pysy kiinteästi edes @ 70 fps. Odotanko minä vain liikoja vai onko tässä oikeasti jotain vikaa? Max Payne 2 pyöri medium-asetuksilla ihan mukavasti samaisella resoluutiolla.\n[signature]Barton 2500+@3200+ | 512 mb ddr 400 Kingston ValueRam | Epox RDA3+ rev. 3.1 | GF4 ti 4600 GS 128 mb \_0/ Go pro, go prone.[/signature]\nTässä taitaa nyt olla kyseessä niin sanottu makuelämys noiden framejen suhteen. itse en kuulu tähän kastiin joka odottaa fps -lukujen olevan 70, jotta peli pyörisi jouhevasti ja takaisi laadukkaan pelikokemuksen. Sourcea tosiaan kokeilin noilla asetuksilla ja mielestäni peli pyörii hyvin. Bioshock nykäisee paikoitellen, mutta omaa pelaamista se ei haitannut.\nAlkuperäinen kirjoittaja dRuppana\nVaikea minunkin on kuvitella Sorsan pyörivän kummoisesti edes minimidetaljeilla jos vanhaan HL1-moottoriin perustuva DoD pyörii hädintuskin pelattavasti.\nEli edellisellä sivulla mainitsemasi DOD:n 40-80 fps on siis mielestäsi hädintuskin pelattava?\nHeh, kieltämättä vaikuttaa siltä, että tuo "pelin pehmeästi pyöriminen" taitaa olla hyvin subjektiivinen arvo. Tarkennetaan nyt, että minä olen tarkoittanut kaikella "hyvin pyörimisellä" jotain 30 fps:n luokkaa olevaa pelikokemusta, joka mielestäni on enemmän kuin riittävä (suhteuttaen ainakin siihen, että ihmissilmä alkaa mieltää kuvan liikkuvaksi jossain 15 fps:n kohdalla ja television/elokuvien fps on 24-25).\nOlkoonkin, että peleissä toki erotan itsekin eron esim. 30 tai 60 freimin per sekunnin -väliltä, mutta tämä alkaa monissa tapauksissa olla jo melko turhaa hifistelyä ja enemmän liittyy jo pelin kosmeettisiin arvoihin. Mielestäni peli on hyvin pelattava kun se pyörii 30 fps:llä ja sillä sipuli.\nKannattaa myös muistaa, että HP:n (ja monien muidenkin valmistajien) ensiasennuksena toimittama vista on täynnä "bloatwarea". Tarkemmin en tiedä miten lie kämmitty, mutta monista nettilähteistä olen lukenut että puhtaalla uudelleenasennuksella alkaa Vistakin pyöriä jouhevammin.\nEro XP:n ja Vistan välillä voi selittyä osin myös sillä.\nKoneessa on jotain vikaa - tai sitten olet äänen suhteen samanlainen hifikorva kuin nämä edellä 200 fps:iä odotelleet.\nItse en moisia erota, tosin käytössä on "vain" parin kympin Sennheiser PX40:t\nAlkuperäinen kirjoittaja BeatLoaf\nKokeileppa päivittää Wlanin ajurit\nitselläni ainakin tuntuu hävinneen "rätinä" äänistä juuri uusimmilla ajureilla ja kone on 6735s zm-82 malli.\n[signature]spetkeman:Viimeksi ostin samantien paljon eikä ole tarvinnu ostaa lisää paitsi kun nyt pääsi loppumaa.[/signature]\nJopas on nyt kumma. Kokeilin lohkasta palasta C: asemasta Vistan levynhallinnalla, sanoo vain "Käyttö estetty".\nNo, päätin sitten ottaa gpartedin esiin ja sillä onnistuin luomaan 40Gt osion XP:n asennusta ajatellen. Pääsin XP:n asennusohjelmaan, asennuksen ladatessa tiedostoja heittää blue screeniä, virhekoodi 0x0000007B.\nMiten edetä ? : |\nHaluaisin myös poistaa nuo HP_Recovery ja -Tools -osiot. Luin jostain että ainakin Recovery osion saa poltettua DVD:lle jollain HP:n omalla ohjelmalla, olikohan joku HP Recovery & Backup tms?\nMites tuo Tools -osio?\n[signature]Asus P5K, E6550 & NH-U12F, GF 8800GTS 320Mt, 4Gt 800Mhz, 960Gt HDD, X-Fi ExtremeMusic, P180B & HX520W[/signature]\nKokeilitko tätä mitä minä pari sivua aikaisemmin ehdotin: "Ongelmana on että windowsin installeri ei tajua AHCI-kovalevyn päälle. Kovalevyn tila pitää siis vaihtaa IDE-tilaan tai tai slipstreamata ahci-ajurit asennuslevy-imageen. Itseäni ei oikein kiinnostanu kikkailla slipstreamauksen kanssa, joten valitsin bios-asetuksista IDE:n. Tämä asetus löytyy kun koneen käynnistyksen alussa painaa esciä ja valitsee valikosta asetuksiin viittavan kohdan ja etsii jostain sieltä kohdan jossa AHCI on valittuna ja vaihtaa sen IDEen. Kääntöpuolena tässä kovon suorituskyvyn pitäisi laskea mutta en ole kyllä kummoista eroa huomannut." Muistaakseni kerta juuri tuon virhekoodin oma istallerinikin heitti ekalla kerralla.\nAlkuperäinen kirjoittaja fail-safe\nNo perhana, minä puusilmä. Heti lähti skulaamaan ku tuon vaihdoin. Kiitos paljon avusta!\nHjälp! Kun kone XP:tä asentaessa käynnistyi ensimmäisen kerran uudelleen, niin asennus ei jatku vaan se boottaa Vistaan. : | Mikä meni väärin?\nEdit: Nyt toimii [signature]Asus P5K, E6550 & NH-U12F, GF 8800GTS 320Mt, 4Gt 800Mhz, 960Gt HDD, X-Fi ExtremeMusic, P180B & HX520W[/signature]\nSemmonen tyhmä kysymys, notta miten saan tehtyä varmuuskopion tuosta Vistasta kun olisi halu päästä eroon tuosta recovery partitiosta. Kyllä tuo on tullut tehtyä monen koneen kanssa aikaisemmin, mutta jotenkin en vaan löydä moista toimintoa tästä koneesta.\nAlkuperäinen kirjoittaja everon\nJos oikeen muistan niin ohjelmistossa on recovery data levyjen teko. Menee noin 2 dvd:tä.\nTee ne ja sitten poistat/formatoit Recovery partitionin, mutta vasta kun olet varma että recovery levyt onnistuit tekemään oikein ja toimivaksi.\n[signature]1 rivin sigu\nOstin tämän theardin innoittamana HP:n 6735S kannettavan ja nyt ihmetyttään, että miksi windowsin järjestelmä/cpuz näyttää, että kone pyörisi ~1000MHz tehoilla? Pyöriikö kone oikeasti 2GHz tehoilla ja windows vaan yrittää juksata, vai onko jokin oikeasti pielessä?\nAjapa jotain ohjelmaa joka rasittaa prosessoria samalla kun tarkastat kellotaajuudeen (muistaakseni ainakin CpuZ osasi päivittää tuota lukemaa lähes reaaliajassa). Jippo on siinä että emolevy laskee prosessorin kerrointa kun sitä ei käytetä, virransäästösyistä.\nNäinhän se oli, kiitos nopeasta vastauksesta.\nOstin tämän theardin innoittaman kyseisen koneen ja nyt ihmetyttään, että miksi windowsin järjestelmä/cpuz näyttää, että kone pyörisi ~1000MHz tehoilla? Itse en juurikaan tiedä tietokoneista mitään, joten jäi hieman kaivelemaan hampaankoloon tämä asia.\n(Edit: vastasin vähän myöhään, mutta kuitenkin Kannettavien prosessoreissa on virransäästösyistä näitä erilaisia virransäästöominaisuuksia (Intel Speedstep, AMD Cool'n'Quiet/PowerNow) joissa kone tiputtaa lennosta kellotaajuutta silloin kun tehoa ei tarvita (esim. työpöydällä ollessa) säästääkseen virtaa.\nHuomasin itsekin että CPUZ antaa arvoksi 1000Mhz mutta tämä pompahtelee 2000Mhz luokkaan heti kun prosessori saa rasitusta (käynnistetään jokin peli, tms).\nOudompi juttu on vain se, että luulin AMD:n Sempronissa tuon tekniikan olevan kehittyneempää siten että Mhz-lukema skaalautuu tarpeen mukaan tarkemmin eikä ole vanhakantaisesti vain "puoli tehoa" tai "täysteholla", kuten nyt kuitenkin tässäkin Sempron SI-40 -prossussa vaikuttaisi olevan.\n40 fps kovatempoisessa räiskinnässä on meikäläisen mielestä aika tuubaa. Mutta kuten todettu, makuasia tämäkin.\nAlkuperäinen kirjoittaja Scy\n...luulin AMD:n Sempronissa tuon tekniikan olevan kehittyneempää siten että Mhz-lukema skaalautuu tarpeen mukaan tarkemmin eikä ole vanhakantaisesti vain "puoli tehoa" tai "täysteholla", kuten nyt kuitenkin tässäkin Sempron SI-40 -prossussa vaikuttaisi olevan.\nAjattele prosessoria tehtaan liukuhihnana ja itseäsi tehtaan johtajana.\nJos liukuhihnalla on asiakkaan (ohjelman) tilaus, haluat että se voidaan toimittaa mahdollisimman nopeasti asiakkaalle, jotta ohjelma ei jää nykimään ja pääset itse laskuttamaan mahdollisimman nopeasti. Tällöin liukuhihnaa huudatetaan tietysti täysillä. Jos taas linjalla ei ole mitään, voidaan se pysäyttää (ajaa miniminopeudella).\nVälimuodoille ei oikeastana ole juuri kysyntää. Tehtaanjohtajan kannalta on parempi joko pyörittää liukuhihnan työntekijöitä täysillä ja lomauttaa työntekijät silloin kun tilauksia ei ole.


Tietoja kohteesta MargotRain, kun keskustelet aikuisten kanssa\nFetissi (1452 Live)\nKeskikokoisia tissejä (998 Live)\nLihaksikkaita (148 Live)\nRuskeaveriköitä (1695 Live)\nViimeisin kirjautuminen: 11.5.2021 19.23.56\nKlikkaamalla painiketta, tulee nostamaan MargotRain mallin etusivun ensimmäiselle paikalle 60 sekunniksi. Tänä aikana mallin chat huone on paljon paremmin esillä ja uskomattoman suosittu! Ilmoitus toiminnastasi näkyy chatissa, ja se näkevät malli itse sekä muut chatin käyttäjät. MargotRain arvostaa tätä elettä varmasti ja on mittaamattoman kiitollinen sinulle!\nWelcome Pics 3 valokuvaa 3 photos\nProfiilin MargotRain tärkeät tiedot\nHenkilön MargotRain työskentelyajat


Vr Oulu | Kuopio Uutiset\nVR säästölippu – Varaa matkasi ajoissa ja säästä – VR – Säästölippu on edullinen lippu kaikille matkustajille. Tutustu säästölippuun. Varaa matkasi ajoissa ja säästä. Säästölippuja on myynnissä rajoitettu määrä, joten mitä aiemmin olet ostoksilla, sitä varmemmin saat lippusi parhaaseen hintaan.\nVRJ Group on ympäristö-, infra-, betoni- ja korjausrakentamisen asiantuntija kaikissa rakentamisen projekteissa.\nVR:n asiakaspalveluun saat yhteyttä soittamalla numeroon 0600 41 900 (ma–su klo 5–22, 1,99 € / vastattu puhelu + pvm). Asiakaspalvelun tarkemmat yhteystiedot löydät täältä. Muut yhteystiedot. Sähköpostimme ovat muotoa [email protected] Puhelin 029 43 43 .


Uimakoulut | Holiday Club Caribia, Turku | Holiday Club\nHoliday Club Caribiassa järjestetään erilaisia uimakouluja ja uintikursseja lapsille ympäri vuoden. Kaikkien kurssien hinta 135 €. Lasten uimakoulut järjestetään kerran viikossa 10 kerran kurssina. Kurssin päätteeksi lapset saavat uintikirjan, johon voi kerätä uintisuoritusmerkintöjä. Lasten uimakoulut on suunnattu yli 3-vuotiaille lapsille. Caribiassa on myös mahdollisuus varata yksityistä uinninopetusta. Aikuisten uimaopetusta järjestetään yksityistunteina joko henkilökohtaisena opetuksena tai pienryhmille. Vauvauintia ja perheuintia on tarjolla yksityisten yritysten järjestäminä.\nKevään 2020 seuraavat kurssit PERJANTAISIN ajalla 20.3.-5.6.\n(ei opetusta pääsiäisenä eikä vappupäivänä 1.5.)\nIlmoittautuminen uimakouluihin alkaa ma 10.2. klo 12.\n17-17.30 lasten esiuimakoulu\n17.30-18 lasten alkeisuimakoulu\n18-18.30 lasten alkeisuimakoulu\n18.30-19 lasten jatkouimakoulu taso 1\nKevään 2020 seuraavat kurssit LAUANTAISIN ajalla 21.3.-6.6.\n(ei opetusta pääsiäisenä eikä 2.5.)\nIlmoittautuminen uimakouluihin alkaa ke 12.2. klo 12.\n10-10.30 lasten alkeisuimakoulu\n10.30-11 lasten jatkouimakoulu taso 1\nIlmoittautuminen tapahtuu vain nettisivuilla olevalla lomakkeella. Lomake tulee esille vasta ilmoittautumisen alkaessa.\nLisätietoja Caribian allasvalvonnasta pool.caribia@holidayclub.fi tai puh. 0300 870 916.\nUimakoulumaksu tulee maksaa viimeistään viikkoa ennen uimakoulun aloitusta kylpylän vastaanottoon. Uimakoulumaksun yhteydessä on koko perheellä mahdollisuus ilmaiseen tutustumisuintiin kylpylässä. Maksutonta tutustumisuintia ei voi siirtää toiseen päivään.\nUimakouluun osallistuva lapsi ja aikuinen saavat jäädä kylpylään uimaan opetuksen jälkeen veloituksetta. Muille perheenjäsenille kylpyläkäynti uimakoulun aikana ja sen jälkeen on 11 €/hlö.\nLasten jatkouimakoulu, taso 1\nJatkouimakoulu, taso 1 on suunnattu 5–8 -vuotiaille lapsille, jotka omaavat vähintään 10 m uimataidon. Kurssin tavoitteena on 25–50 m uimataito kahdella eri uintityylillä. Kurssilla kerrataan alkeisuimataitoja ja harjoitellaan niiden haastavampia suoritustapoja sekä pidennetään jo opittua uintimatkaa. Jatkouimakoulu järjestetään 10-kerran kurssina ja lapsi osallistuu siihen yhdessä aikuisen kanssa (aikuinen sisältyy uimakoulun hintaan).\nLasten jatkouimakoulu, taso 2\nJatkouimakoulu, taso 2 on tarkoitettu 7–10 -vuotiaille lapsille, jotka omaavat jo 50 m uimataidon (25 m vatsallaan ja 25 m selällään). Lapsen tulee pystyä toimimaan 130 cm syvässä altaassa itsenäisesti. Harjoitteet ovat jo huomattavasti haastavampia kuin tasolla 1. Kurssin tavoitteena on syventää jo aiemmin opittua ja tutustua uusiin uintitekniikoihin. Kurssilla harjoitellaan krooli-, selkä- sekä rintauintia painottaen niiden oikeaa tekniikkaa. Lisäksi harjoitellaan sukellusta ja sen tekniikkaa. Uimakoulu järjestetään 10-kerran kurssina ja hintaan sisältyy yksi lapsi joka osallistuu opetukseen itsenäisesti.\nSunnuntaisin opetustunneista lisähinta +20%.\nKahden henkilön samanaikaisesta opetuksesta, toinen -50%.\nLisätietoja yksityistunneista saat allasvalvonnasta: pool.caribia@holidayclub.fi\nIlmoittautua uimakouluun voit ainoastaan tällä sivulla olevalla erillisellä ilmoittautumislomakkeella, joka on näkyvissä vain uimakoulun ilmoittautumisaikana.\nSaat sähköpostiisi saman päivän aikana vahvistuksen uimakoulupaikasta tai tiedon mikäli uimakoulukurssi on jo täyttynyt.\nLisätietoja uimakouluistamme tai ilmoittautumiseen liittyvistä asioista saat uinninvalvonnastamme: pool.caribia@holidayclub.fi\nCaribia Lifesavers-hengenpelastuskerhon toiminnan tavoitteena on, että nuoret oppisivat turvallista vesillä liikkumista, tilanteiden ennakointia ja vesielementin kunnioittamista. Kerhossa harjoitellaan pelastautumista ja pelastamista oikeilla välineillä ja oikeilla tekniikoilla. Kerholla on maan parhaat välineet hengenpelastuksen harjoitteluun! Lisäksi opetellaan perusuintitekniikkaa, sukelluksia sekä snorkkelin, räpylöiden ja maskin käyttöä. Tärkeä osa on myös ensiaputaitojen harjoittelu. Kerhossa on aina hauskaa ja liian tosissaan ei tätä vesiliikuntaharrastusta oteta!


Ylivoimala - Kotimaista moottoriohjelmointia\nTRAKTORIT & METSÄKONEET\nKatso mitä Facebookissa tapahtuu!\nLiikkuvat autosähkömiehemme saapuvat paikan päälle tekemään muutostyön, joka kestää noin 2-3 tuntia / ajoneuvo.\nTarjoamme suomalaisena laatutyönä valmistettuja ohjelmistoja. Rakennamme jokaiseen moottorin yksilöllisen ohjelman, joka vastaa asiakkaan tarpeita.\nKymmenien vuosien kokemus takaa laajan tietotaidon, jonka avulla pystymme valmistamaan kunkin ajosuoritteen mukaisen ohjelman.\nMoottoriohjainlaitteeseen päästään käsiksi ajoneuvon diagnoosi-pistokkeen avulla. Luettuamme ajoneuvon ohjelman, se lähetetään suomalaiselle työryhmälle, joka rakentaa vanhan ohjelman pohjalta uniikin ohjelmiston.\nValmistamme jokaiseen ajoneuvoon ainutlaatuisen, juuri kyseisen ajoneuvon tarpeita vastaavan ohjelman. Varmistaaksemme ohjelmiston moitteettoman toiminnan, testaamme asennuksen päätteeksi itse jokaisen ajoneuvon.\nTyölle annamme toimivuus- ja tyytyväisyystakuun. Mikäli ohjelmamuutoksella ei saavuteta haluttuja muutoksia, valmistamme takuutyönä uuden ohjelman.\nOn ajosi kansainvälistä säiliöliikennettä, paikallista puoliperän vetämistä, rakennustarvikkeiden jakoa, puun ajoa metsästä tai ajoneuvonosturilla työskentelyä, otamme sen huomioon ohjelmaa rakennettaessa.\nOhjelmoimme kaivinkoneet ja pyöräkoneet paremmiksi työkaluiksi. Työstä tulee sujuvampaa ja mukavampaa, kun moottoriohjelma on muokattu työtehtävien mukaiseksi."\nYlivoimalan osaamista hyödynnetään päivittäin erilaisissa sekä metsä- ja maanrakennuskoneissa.\nMääritämme uudella ohjelmalla miten työkone milläkin kierrosalueella käyttäytyy ja kuinka moottori reagoi kaasun liikkeisiin.\nPitkä kokemuksemme ja tehonmittauspenkissä ajetut ohjelmistokartat tuovat maksimaalisen hyödyn Sinunkin koneeseen.\nTyökoneen pirteämpi luonne merkitsee työtehokkuuteen tuntuvaa kasvua.\nTeemme kaiken kokoiset jakoautot henkilöautoista ja erikokoisista pakettiautoista aina kuorma-auton alustalle rakennettuihin umpikaappiautoihin\n© YLIVOIMALA, info@ylivoimala.fi,\n0207 411 872 Tuki


Vestberg: Ericsson on palveluissa selvä markkinajohtaja - Taloussanomat - Ilta-Sanomat\nEricssonin Hans Vestbergin mukaan operaattorit tarvitsevat ulkopuolelta ostettuja palveluita sitä enemmän, mitä enemmän verkkotekniikka kehittyy ja monimutkaistuu. (KUVA: Annika Lohi/Taloussanomat)\nJulkaistu: 28.2.2006 8:00 , Päivitetty: 16.8.2006 15:38\n- Palveluiden osuus Ericsson Systemsin liikevaihdosta oli viime vuonna 28 prosenttia eli 40 miljardia kruunua. Palvelumme kasvoivat edellisestä vuodesta 29 prosenttia, Vestberg sanoo Taloussanomien haastattelussa.\n- Matkapuhelinverkon ylläpito ja operointi ei ole operaattoreille mikään kilpailutekijä. Siksi ne ovat entistä kiinnostuneempia ostamaan näitä palveluja ulkopuolisilta yrityksiltä, Vestberg arvioi.\n- Markkinoilla on käynnissä kova kilpailu ja operaattorit miettivät, millainen on niiden asema markkinoilla: ovatko ne pelkästään asiakaspalveluyhtiöitä vai jonkinlaisia mediayhtiöitä.\n- Mitä enemmän verkkotekniikka kehittyy ja monimutkaistuu, sitä enemmän operaattorit tarvitsevat ulkopuolelta ostettuja palveluita.\n- Uskoisin kokemuksen ja osaamisen olevan yksi ratkaisevista tekijöistä, joilla sopimuksia voitamme. Operoimissamme verkoissa on 53 miljoonaa puhelinliittymää. Prosessin pitää olla alusta loppuun kunnossa. Tästä meillä on vakuuttavaa näyttöä.\n- USA:ssa operaattorit keskittävät palveluissa verkkojensa kehittämiseen, integrointiin ja ylläpitopalveluihin. Latinalaisessa Amerikassa verkkoja vielä rakennetaan. Siellä palvelut kohdistuvat verkojen käynnistämiseen, tekniseen tukeen ja koulutukseen, Vestberg sanoo.


Tehokas puunpoltto vaatii optimaaliset olosuhteet. Paloilmaa on oltava sopivasti, puuta on oltava oikea määrä ja tulisijan lämpötila ei myöskään saa nousta liian korkeaksi. Turvallisuustekijät on myös otettava huomioon, eikä peltiä saa sulkea, ennen kuin hiillos on sammunut.\nTulisijan lämmittäminen myös voi olla joskus hankalaa tai jos haluaa saada parhaan hyödyn irti takasta, on sen paloilmaa säädettävä huolellisesti. Myös säiden vaihtelut ja muut hormin vetoon vaikuttavat tekijät vaikeuttavat palamisprosessin seurantaa.\nSenso hoitaa käytännössä kaiken muun paitsi puiden sytyttämisen.\nTulikiven Karelia-mallistoon suunnitellun, takan sisään rakennetun teknologian ja älysovelluksen avulla toimiva Senso-takkaohjain hoitaa käytännössä kaiken muun paitsi puiden sytyttämisen. Sen tehtyäsi voit siis vain nostaa jalat ylös ja nauttia.\nSenso-takkaohjain toimii tulipesästä mitattavilla lämpötilatiedoilla, ovikytkimellä sekä huonetilan ja varaavan massan lämpötila- eli lämmönvarauskapasiteettitiedoilla.\nAutomaattinen takkaohjain, joka toimii älysovelluksen avulla\nSenso-takkaohjain on integroitu takan ilmanjakojärjestelmään. Se toimii tulipesästä mitattavilla lämpötilatiedoilla, ovikytkimellä sekä huonetilan ja varaavan massan lämpötila- eli lämmönvarauskapasiteettitiedoilla. Se myös monitoroi takan ja hormin toimintaa sekä ohjaa takan oikeaan käyttöön.\nSenso-tuotteeseen kuuluu säädin ja moottori koteloituna takan rakenteeseen, virtalähde, tarvittavat anturit sekä takan lämmityksen seurantaan ja säätöön liitettävä mobiilisovellus. Takkaohjaimeen saa lisävarusteena myös integroidun LED-näytön itse takkaan. Senso-sovelluksen voi ladata älylaitteeseen sovelluskaupasta.\nKatso videolta, miten Senso otetaan käyttöön.\nSenson ilmansäädin on täysin automatisoitu, jolloin se pitää palamisen koko ajan optimaalisena.\nOhjain säätelee palamista ja pitää lämpötilan juuri sopivana\nSenson ilmansäädin on täysin automatisoitu, jolloin se pitää palamisen koko ajan optimaalisena. Sytyttäessä takkaa Senson ilmansäädin siirtyy automaattisesti sytytysasentoon. Kun palaminen on käynnissä, ilmansäädin vaihtaa palamisasentoon, ja hiilloksella se liikkuu itsestään hiillosasentoon. Kun tuli on palanut ja hiillos sammunut, säädin sulkeutuu automaattisesti.\nSenso pitää siis huolen siitä, että puu palaa takassa tarpeeksi kauan, jotta tulisijan massa ehtii varata lämmön mahdollisimman hyvin. Se ei myöskään päästä huoneilmaa tukalan kuumaksi vaan huolehtii, että puuta poltetaan vain se määrä, jonka takka tarvitsee lämmetäkseen. Senso on myös turvallinen, sillä ilmansäädin sulkeutuu itsestään vasta kun hiillos on kokonaan sammunut, eikä häkäkaasuja pääse näin ollen huoneilmaan.\nSenso-säätimellistä takkaa voi toki käyttää myös manuaalisesti. Esimerkiksi sähköjen katketessa tai laitevian aikana takan ohjauksen voi vaihtaa käsikäytölle, jolloin takka voi käyttää täysin normaaliin tapaan. Myös ruokaa laittaessa lämpötilaa voi joutua säätelemään manuaalisesti, jotta ruoka kypsyy halutunlaiseksi.\nSensolla voi vähentää turhaa puun polttoa, mikä näkyy paitsi pienhiukkaspäästöissä, myös kukkarossa.\nAutomaatio säästää aikaa ja lompakkoa\nSenso-sovellus kertoo, kuinka paljon puita takkaan pitää laittaa. Ennen takan sytyttämistä sovellus näyttää takan lämpökapasiteetin, jonka avulla voidaan arvioida polttopuun tarvetta. Sensolle voi määrittää myös maksimihuonelämpötilan, jolloin sovellus ilmoittaa, milloin puun polttaminen pitää lopettaa, ettei lämpötila nouse liian korkeaksi.\nPalamisen aikana Senso ilmoittaa sovelluksen kautta, kun takkaan on lisättävä puita. Tällä välin voit keskittyä vaikkapa rentoutumaan – tai miten tahansa vapaa-aikaasi haluat viettää. Kun tulisijan lämmönvarauskapasiteetti on 80 prosenttia, Senso muistuttaa lopettamaan puun polttamisen ylilämmityksen välttämiseksi.\nPalamista ei siis tarvitse vahtia tai puita lisätä varmuuden vuoksi. Senso vähentääkin turhaa puun polttoa, mikä näkyy paitsi pienhiukkaspäästöissä, myös kukkarossa.\nKatso videolta, millaisia hyötyjä Senso-takkaohjain tarjoaa takan lämmitykseen.\n1. Huolehtii tulipesän ilmamäärästä palamisen eri vaiheissa\nSenso varmistaa, että puu poltetaan mahdollisimman tehokkaasti ja pienillä päästöillä\n2. Ilmoittaa, milloin on aika lisätä polttopuita\nSenson avulla säästät polttopuita ja aikaasi\n3. Kertoo, kuinka paljon lämpökapasiteetista on käytössä\nSenso auttaa pitämään huonelämpötilan miellyttävänä\n4. Monitoroi takan ja hormin toimintaa\nSenso ohjaa takan käyttöön niin, että aikaa ja rahaa säästyy sekä takka pysyy paremmassa kunnossa